Vuosi: 2011 | Sivu 9 | Livegamers\nTaas mennään kommandona kovista pakkasista huolimatta.\nEi kommentteja 16.02.2011\nParisen vuotta sitten ilmestynyt Dead Space yhdisteli onnistuneesti scifi-henkistä kauhua ja kolmannen persoonan räiskintää ja sai sekä pelaajien että kriitikoiden keskuudessa positiivisen vastaanoton. Niinpä ei olekaan mikään yllätys, että Isaac Clarken tarina saa jatkoa kakkososan merkeissä.\nEi kommentteja 11.02.2011\nMitä tapahtuu, kun yhdistetään tasohyppely kilpa-ajon kanssa ja lisätään ripaus huumoria? Silloin saadaan innovatiivinen Raskulls.\nEi kommentteja 07.02.2011\nKorista pilke silmäkulmassa.\nEi kommentteja 18.01.2011\nMiltäs kuulostaisi, jos vanhat hyvät ajat tulisivat takaisin? Räiskinnöistä riistettäisiin kaikki teknologian tuomat uutuudet ja ne korvattaisiin rautaisella pelattavuudella. Sellaista titteliä havittelee Xbox Liven kauppapaikalla Quake Arena Arcade.\nEi kommentteja 17.01.2011\nOlipa kerran kaksi ystävää, toinen punainen ja toinen sininen. He asuivat eri puolilla puistoa. Punaisen ystävän nimi oli ilo ja sinisen milo. Jokaisena aamuna he tapasivat puiston keskellä olevan puun luona ja joivat omenateetä sekä maiskuttelivat vaahteranlehden makuisia keksejä. Yöksi he palasivat takaisin koteihinsa tavatakseen taas seuraavana päivänä. Mutta aamun tapaamiset kävivät yllättävän vaikeiksi, koska joka päivä joku oli ilmeisesti laittanut puiston ja sen polkujen sekä puiden järjestyksen uusiksi.\nEi kommentteja 12.01.2011


Media | strategia (2)\nValitse tästä rookietip podcast viestintä digimarkkinointi markkinointistrategia markkinointi sisällöt strategia sisällöntuotanto digituottamaan blogi verkostoituminen julkishallinto arvot kohdentaminen brändi mainonta markkinoinnin suunnittelu Liiketoiminnan kehittäminen asiakaskokemus tarina kampanjat myynti yrittäjyys trikkikuva uutiskirje sosiaalinen media vaikuttajaviestintä käytettävyys tuotteistaminen valmennus videotuotannot digitoimisto projektinhallinta tarinallistaminen toimistot yrityskauppa\npodcast, strategia, digimarkkinointi, viestintä, digituottamaan, markkinointistrategia, verkostoituminen\nOuti Perälä ja kuinka luodaan työyhteisö, jossa jokainen saa (ja haluaa!) ottaa vastuuta.\nElma-Koti Oy:n yrittäjä Outi Perälä on kunnostautunut monessa, mutta...\nOP:n Janne Vara ja mihin ihmeeseen yritys tarvitsee rahaa - ja milloin sitä saa\nJanne Vara on pyöritellyt finansseja pienen ikänsä sekä yritysten että pankkien...\nblogi, markkinoinnin suunnittelu, strategia\nSinä teet päätökset - mutta miltä pohjalta?\nKukaan muu ei voi tehdä yrityksesi markkinointipäätöksiä kuin sinä.\nOn kumminkin hyvä hetkeksi pysähtyä miettimään, teetkö päätöksesi oikealta pohjalta.\nPetja Vuojärvi ja fiksun verkostoitumisen alkeet\nMissä Petja Vuojärvi ei ole mukana, sitä ei ole. Tai siltä se ainakin tuntuu, tarinamme sankari nimittäin tuntuu...\nrookietip, strategia, sisällöt\nRookietip of the Day #807\nRookietip of the Day #807: Megatrenditreenit - heille, jotka haluavat kurkistaa tulevaisuuteen! Jos siellä muuten näkyy ihmisporoja, tule äkkiä takaisin.\nrookietip, strategia, viestintä, sisällöt\nRookietip of the Day #800\nRookietip of the Day #800: Suunnittele ennen kuin teet, eiks jee?\nrookietip, strategia, viestintä, sisällöntuotanto, sisällöt\nRookietip of the Day #796\nRookietip of the Day #796: Tällä kertaa kerromme satuja, joiden opetus kuuluu: kerro, jalosta ja kierrätä.\npodcast, strategia, viestintä, vaikuttajaviestintä\nSTRATEGIAJOHTAJA SAMI LAAKKONEN JA KATSAUS VAIKUTTAJAVIESTINNÄN KULISSEIHIN\nVaikuttaminen on pitkälti viestintää, ja tuskin kukaan näillä main tuntee vaikuttajaviestinnän salat paremmin kuin maakuntaliiton yhteyspäällikön postista vuoden 2021 alussa Joensuun kaupungin strategiajohtajaksi hypännyt Sami Laakkonen.\nRookietip of the Day #787\nÄlä arvaile, että mitä sinun pitäisi viestiä mistäkin asiasta. Anna ihmisten kertoa se sinulle itse.\nHeitä askarruttavat asiat kun selviävät pienellä penkomisella.


Suuremmin kuin koskaan aikaisemmin – paralympiakomitea tavoittelee Tokion kisoille neljää miljardia tv-katsojaa | Urheilu | Etelä-Suomen Sanomat\nEtusivu » Urheilu 18.8.2021 11:40\nTokion kesäparalympialaisiin osallistuu 17 suomalaisurheilijaa. TOMMI ANTTONEN / LEHTIKUVA\nKansainvälisen paralympiakomitean puheenjohtaja Andrew Parsons uskoo, että ensi viikolla alkavat Tokion paralympiakilpailut ovat tärkein tapahtuma vuonna 1960 alkaneiden kisojen historiassa. Urheilijat kilpailevat tyhjille katsomoille kuten olympialaisissakin, mutta Parsons vakuuttaa, että kisat saavuttavat suuremman huomion kuin koskaan aiemmin.\n– On tietenkin haaste, ettei meillä ole katsojia tapahtumapaikoilla, mutta uskomme, että tavoitamme yli neljä miljardia ihmistä tv-lähetysten kautta, Parsons sanoi.\n– Uskomme, että kisat tavoittavat enemmän maita ja ihmisiä kuin koskaan aikaisemmin.\nKoronavirustapausten määrä on noussut Japanissa olympialaisten jälkeen reilun 20 000 tapauksen päivälukemiin. Paralympialaiset eivät silti ole uhattuna, vaikka maassa on todettu jo 58 kisoihin liittyvää koronatartuntaa.\n– Tiedämme, että numerot kasvavat Tokiossa ja Japanissa, joten haluamme suojella japanilaista yhteiskuntaa ja urheilijoita, Parsons sanoi.\nKisoihin saapuvia noin 4 400 urheilijaa odottaa samanlainen koronatesti- ja rajoitusrumba kuin olympiaurheilijoitakin. Olympialaisissa todettiin 544 koronavirustartuntaa.\nVaikka olympiakisat keräsivät Japanissa runsaasti vastustusta ennen kisastarttia, jätti suurtapahtuma saarivaltioon positiivisen jälkimaun. Kisojen jälkeen tehtyjen kyselyjen mukaan valtaosa japanilaisista piti kisojen järjestämistä oikeana päätöksenä.\nParsons näkee, että paralympialiikkeellä on sauma tarttua hyvään yleistunnelmaan, jonka olympialiike Japaniin jätti.\n– Luulen, että näemme samanlaisen positiivisuuden aallon. Luulen, että japanilaiset ovat ylpeitä omista paralympiaurheilijoistaan ja myös siitä, että heidän maansa järjestää tapahtuman, joka muuttaa maailmaa.\n– Pandemia on korostanut vammaisten ihmisten eriarvoisuutta eri yhteiskunnissa. Tämä on hetki, jolloin he tarvitsevat ääntään eniten.


Dokumentoimattomia salaisuuksia | EFFI.org\nKirjoittaja: Antti Vaha-Sipila, Maaliskuu 10, 2008 - 22:25.\nPyysin taannoin Oikeusministeriöltä sähköäänestysjärjestelmän dokumentteja, mutta asiakirjapyyntöön ei kuitenkaan tuolloin vastattu toivomallamme tavalla. Uusin pyynnön ja tällä kertaa Oikeusministeriö lähetti kuin lähettikin minulle joitakin dokumentteja.\nValitettavasti sekä dokumenttien kattavuus että niiden laatu eivät täysin vastanneet odotuksia. Saamani dokumentit olivat ilmeisesti Rational Rosesta tuotuja UML-malleja. Vaikka dokumenttien nimet lupasivat paljon ("Luokkamalli, Sähköinen uurna"), ei niissä ollut juurikaan tietoa järjestelmän toiminnasta vaan lähinnä ne kuvasivat järjestelmän tietosisältöä ja käyttötapauksia. Ne eivät muun muassa vastanneet olennaisiin kysymyksiin siitä, mitä järjestelmältä oli vaadittu eivätkä siihen, miten tietoturva on tarkasti ottaen toteutettu.\nOikeusministeriö kertoi, että dokumenteista on ennen luovuttamista poistettu tietojärjestelmän turvajärjestelyjä kuvaavia osia. Tämä on edelleen melko hämmentävää sillä oikein suunniteltu tietojärjestelmä on toki turvallinen, vaikka sen toteutus olisi julkinen.\nOikeusministeriö lupasi julkaista nämä TietoEnatorin dokumentit vaalit.fi-sivustolla, mutta ainakaan tätä kirjoitettaessa niitä ei siellä vielä ole. Sillä välin kiinnostuneet voinevat kysellä niitä ministeriöstä. Lista lähetetyistä dokumenteista on tämän blogiartikkelin lopussa.\nMinisteriö lähetti myös espanjalaisen äänestysmoottorin tekijän Scytlin mainosmateriaalia: Pnyx Compliance with the Council of Europe's Security & Audit Standards on e-Voting sekä Pnyx.core: The Key to Enabling Reliable Elections.\nNäiden myyntiesitteiden käyttäminen Suomen järjestelmän kuvauksena on kuitenkin siinä mielessä hieman harhaanjohtavaa, että Scytlin Pnyx-moottorissa mukana oleva äänestäjän saama kuitti puuttuu Suomen järjestelmästä kokonaan ja kaikki Scytlin lupaukset eivät siis tule Suomessa täyttymään.\nKaiken kaikkiaan dokumenttien saaminen on tietysti positiivinen asia ja toivoaksemme OM on jatkossakin halukas aktiivisempaan yhteistyöhön ja tiedonjakoon. Dokumenttien luovutushan nyt alleviivaa sitä, että kieltäytymiselle ensimmäisellä kerralla ei ollut perusteita ja toivomme, että nytkin pimentoon jääneet dokumentit vielä näkevät myöhemmin päivänvalon. Paras dokumentaatio, jonka OM voisi julkaista, olisi järjestelmän lähdekoodi.\nLisätietoja sähköisestä äänestyksestä löydät Effin sähköäänestys-FAQ:sta.\nLista Oikeusministeriön lähettämistä dokumenteista:\nSähköisen äänestyksen pilotti, Käyttötapausmalli (Versio 1.4H)\nSähköisen äänestyksen pilotti, Sisäiset liittymät (Versio 1.4H)\nSähköisen äänestyksen pilotti, Ulkoiset liittymät (Versio 1.4H)\nSähköisen äänestyksen pilotti, Luokkamalli, Sähköinen uurna (Versio 1.4H)\nSähköisen äänestyksen pilotti, Luokkamalli, Äänestys (Versio 1.4H)\nSähköisen äänestyksen pilotti, Raporttikuvaukset (Versio 1.4H)\nSähköisen äänestyksen pilotti, Roolit (Versio 1.4H)\nSähköisen äänestyksen pilotti, Ulkoiset liittymät, Reaaliaikaiset (Versio 1.4H)\nSähköisen äänestyksen pilotti, Ulkoiset liittymät, Siirtotiedosto (Versio 1.4H)\nSähköisen äänestyksen pilotti 2008, Tekninen toteutus ja tietoturvaratkaisut (Versio 1.1H)\nElectronic Voting Pilot 2008, Technical Implementation and Security (Version 1.1)\nSähköisen äänestyksen pilotin tietoturvaratkaisut (1.0H)\nMuistio 17.7.2006: Sähköinen äänestys vuoden 2008 kunnallisvaaleissa (1.0H)\nSähköisen äänestyksen pilotti, ikkunakuvaukset, 1. Virkailijasovellus (1.4H)\nSähköisen äänestyksen pilotti, ikkunakuvaukset, 2. Äänestyssovelus (Java-application)


Lea Karjalainen ja työttömyys — Eespäin\n3.4.2014 22:40 Katriina Kajannes\nTasataan työttömyys: kukin yhtä monta kuukautta työttömänä. Ja työssäoloa kullekin yhtä paljon - ihan koska jokainen ihminen on saman arvoinen.\nAkava, Tieteentekijäin Liitto ja Opettajien ammattijärjestö - miten olette edistäneet työttömyyttä, entä työllisyyttä? Miten olette edistäneet korkeimmin koulutettujen työttömyyttä, entä työllisyyttä? Miten olette kitkeneet solidaarisuuden ja saaneet itsekkyyden vihannaksi?\nHallitus ja eduskunta, milloin on työttömien parlamentti, jossa saatte kysyä työttömiltä itseltään työttömyydestä, sen syistä ja poistamisesta? Olen kysellyt tätä jo useamman vuoden.\nKuka ja mikä edustaa työttömiä? Eivät liitot, joiden maksavia jäseniä työttömät ovat. Ei valtuusto, ei eduskunta, ei hallitus.\nKetä työttömien yhdistys edustaa? Mitä se on tehnyt työttömien hyväksi?\nMitä Lea Karjalainen on tehnyt työttömien hyväksi? Hän on työttömien yhdistyksen pj, jonka tuomiota hovi ei lieventänyt. Karjalainen tuomittiin työpaikkakiusaamisesta, jota hän harjoitti työttömien yhdistyksessä vuosia.\nTässä kaksi artikkelia Lea Karjalaisesta: http://www.iltalehti.fi/uutiset/2012040415411888_uu.shtml ja toinen, jossa korostetaan Karjalaisen jostain syystä (mistä?) saamaa vaikutusvaltaa http://fifi.voima.fi/voima-artikkeli/2014/numero-3/tyottomien-virallinen...\nMikko Saarinen 3.4.2014 23:01\nAika vähän on enää sellaisia töitä, joihin voidaan hakea kuka tahansa joutilas torilta puluja potkimasta. Eli työn jakaminen ei käytännössä onnistu ilman tuottavuuden jyrkkää laskua.\nOlitko ajatellut, että työnantajat pakoitettaisiin ottamaan työttömiä töihin esim lainsäädännöllä vai koskisiko ideasi vain julkisia virkoja?\nKatriina Kajannes 3.4.2014 23:09\nVoisiko jokainen suomalainen, päättäjät mukaan lukien, huolehtia ihmisoikeuksien toteutumisesta? Työ on ihmisoikeus.\nEn ole koskaan nähnyt kenenkään potkivan puluja. Niin on korkealla puluoikeuksien kunnioitus.\nSuomen kokeneimmasta ja osaavimmasta työvoimasta on suuri osa kortistossa ja vieläpä ilman omaa syytään.\nPetrik Halinen 4.4.2014 12:15\nKyllä töitä löytyy. Mutta palkka on sitten toinen juttu. 9e päiväpalkalla työharjoittelutyövoimaa järjestyy kyllä oikealta ja vasemmalta. Itse en edes harkitse mitään alle 2000e/kk netto - töitä, ja kunnollinen elintaso edellyttää 3000-5000e/kk - ansioita tässä maassa.


Vaippasankarin valinta - 100 päivää 100 voittoa\nVauvan ensimmäinen viikko kotona →\nMeillä on kunnia toimia uuden tulokkaan kanssa Liberon Ambassadoreina hänen vauvavuotensa ajan, ja tämä postaus on siis tehty kaupallisessa yhteistyössä Liberon & Lifien kanssa. Libero on jo tullut vauvalle tutuksi, sillä heti hänen ensihetkistään asti käytössä on ollut Liberon Touch-vaipat, joita sairaalassakin oli tarjolla. Myös kotona meitä odottivat samanlaiset vaipat, sain nimittäin Baby Showereillani Emilialta Liberon Touch-vaipoista kootun muhkean vaippakakun lahjaksi. Me purettiin vaippakakku lasten kanssa ja esikoinen vielä järjesti söpöt minivaipat kokojen ja värien mukaan koriin odottamaan. Kakku oli niin muhkea että puolet vaipoista eivät edes mahtuneet vielä koriin mutta ne odottavat pussissa että kori tarvitsee täydennystä.\nMe käytettiin Liberoa myös Zeldan vauva-aikana, ja se tuntui luontevalta valinnalta tälläkin kertaa. Touch-vaippoja ei tosin silloin vielä ollutkaan kun hän oli vauva, mutta kaiken lukemani ja oman tuntuman perusteella ne vaikuttavat oikein hyvältä. Ollenkaan ei haittaa myöskään se että Liberon Touch-vaipoilla on joutsenmerkki ja ne näyttävät äärettömän söpöltä!\nKotoamme löytyy vaipanvaihtopisteet nyt sekä ala- että yläkerrasta, alhaalla on varsinainen hoitopöytä ja ylhäällä on sitten pesukoneen päällä hoitoalusta. Haluttiin tehdä vauvanhoidosta mahdollisimman helppoa joten siksi tällainen ratkaisu, onneksi molempiin kerroksiin oli mahdollista laittaa jonkinlainen hoitopiste. Tämä on osoittautunut tosi käteväksi ratkaisuksi, päivisin vaippaa vaihdetaan pääosin alhaalla ja sitten jos yöllä on vaipanvaihdolle tarvetta niin se hoituu helposti yläkerrassa. Vauva on osoittautunut lunkiksi vaipan vaihtajaksi eikä ole juuri itkeskellyt näiden hetkien aikan.\nLibero Ambassadorina toimimisen myötä blogissani tulee olemaan säännöllisesti Libero-yhteistyöpostauksia tämän vuoden ajan, ja olen itse ainakin innoissani tulevasta! Odotettavissa on paljon mielenkiintoisia aiheita joista odotan pääseväni kirjoittamaan, ja myös Otto tulee pääsemään näppiksen ääreen kertomaan omia fiiliksiään.\nLiberolla käynnistyi nyt helmikuun alusta 100 päivää! 100 voittoa! -kampanja, jossa Liberokerhon jäsenet voivat kerätä vaippakoodeja ja osallistua arvontaan, jossa joka päivä joku onnekas voittaa erilaisen palkinnon. Arvonnan lopuksi arvotaan kaikkien osallistujien kesken vielä 1000 euron arvoinen pääpalkinto!\nKampanja on voimassa 11.5.2017 asti. Arvonnassa on vaikka mitä huikeita palkintoja kuten Polarn O. Pyretin vaatteita, lahjakortteja, Fischer Pricen leluja ja Pentikin tuotepaketteja, palkinnot siis vaihtuvat päivittäin. Tarkemmat säännöt ja tiedot palkinnoista löydät kilpailusivulta. Käykää ihmeessä liittymässä Liberokerhoon jos vaippa-asiat ovat ajankohtaisia, ja osallistukaa arvontaan, sillä voittomahdollisuudet on aika todella hyvät kun uusia voittajia arvotaan ihan joka päivä!\nOdotan innolla mitä tämä vuosi Libero Ambassadorina tuo tullessaan! Ihana päivää kaikille <3\nVaippatestausta tosielämässä + kilpailu Turvallinen alku vauvalle Isän näkökulma raskausaikaan Leivän rakastajan parempi valinta Arjen hyvä valinta\nAvainsanat: Libero, Libero Ambassador, Vaipat, vauvan tarvikkeet, Vauvavuosi\n9 Responses to “Vaippasankarin valinta”\nEipä ole enää vaippaikäisiä perheessä ja meillä käytettiin kestovaippoja.\nEi maksaneet kun ostettaessa, oli helppo pestä ja huoltaa ja ei tullut jätettä roskikseen.\nSai vielä myytyä eteenpäin kun ei enää ollut käyttöä.\nKaikkihan tekee sen oman päätöksen mitä käyttää.\nMä haluan myös sanoa sanani kestovaippojen puolesta! Alkuun meni hetki sopivien vaippojen etsinnässä, mutta tähän suuri apu oli kestovaippayhdistyksen vaippalainaamo, josta sai kotiin testattavaksi erilaisia vaippoja. Meillä kestot toimivat kertiksiä paremmin, vaihtoväli on pidempi. Ja jätettä tosiaan ei tule. Nykyään tuntuu hullulta tuo muovivaippojen suurkulutus ja surettaa luonnon puolesta. Rohkeasti kaikki vaan kestiksiä kokeilemaan, krstovaippayhdistyksen nettisivuilta kannattaa aloittaa! Löytyy myös fb-ryhmä.\nNäin päiväkodin työntekijän näkökulmasta tykkään ehdottomasti eniten muumivaipoista. :D Lapsilla kun on jos minkämoista vaippaa mukana. Muumivaippa on tukevimman/pitävimmän oloinen ja jotenkin miellyttävän helppoa laittaa seisovalle lapselle. Toisena tulevat sitten Liberot, ne vaikuttavat ehkä muumivaippoja enemmän mukautuvaisilta lasten liikkeisiin. Niitä ei vain ole ihan yhtä helppo laittaa päälle, kun ovat jotenkin niin ohkaisia. Pampersit tosin ovat vieläkin ohuempia ja niitä ostaisin lapselleni vain jos kaikki muut olisi loppu.\nOnnea paljon pikku prinsessasta! En ole ehtinyt blogia hetkeen lukemaan, instasta vain näin uutiset jo aiemmin. Ihanaa kun kaikki on teillä hyvin ja pääsitte nopeasti kotiin.<3 Oma prinsessani on nyt n. 1,5kk ikäinen ja tuntuu et näin vois olla aina, vaikka toki innolla odotan hänen kasvuaan ja kehitystään. ;)\nMe ollaan käytetty muumi-vaippoja koska ne tuntuu "varmoilta", ohivuotoja yms ei ole tullut niiden kanssa ainakaan vielä. Kieltämättä alkoi kiinnostamaan nää liberon vaipat, voisi ihan hyvin ottaa kokeiluun. Sairaalassa tuli liberoon tutustuttua kun oli niitä ihan "perus" liberoja, ja niistä ainakin tykkäsin.\nMe ollaan alusta asti käytetty meidän tytöllä (nyt 5kk) Libero touch-vaippoja ja en voi kuin kehua. Ei yhtään vaippaihottumaa ei yhtään pienintäkään negatiivista sanottavaa ihan loistavia ja niin pehmeitä sekä ”kauniita”.\nMeillä kans liputetaan Libero touchien puolesta, ovat ihan parhaita! Vaikkei normiliberoissakaan varsinaista vikaa ole, ei touchien tutustumisen jälkeen tee enää mieli edes vaihtaa. Miten näin pehmeitä vaippoja voi ollakaan… :) Melkein 4,5kk käytetty näitä, nyt menossa jo koko 3 ja ekaviikkoina myös tuo vaipan kosteusindikaattori oli ihan kiva lisä, niin ei tarvinnut veikkailla onko vaipassa pissat vai ei. ;)\nMeillä on Pamperssit toiminu paremmin vauvasta leikki-ikään. Liberon teippi -ja housuvaipat on aina vuotanu ihan läpi vaikka vaihtaisikin tosi tiuhaan. Monta kertaa olen tehnyt sen virheen, että ostan Liberoa kun ei muuta löytynyt mutta nyt en kyllä Pamperssia vaihda. Vaatteet loppuu kesken jos joka kerralla nekin sotkeutuu :D\nMielenkiinnolla jäämme odottamaan :)\nmeillä ainoat toimivat on olleet Natyt sekä Muumit. Sekä Liberot että Pampersit olleet kaikista huonoimpia kun ohivuotoja tullut jatkuvasti. Lapsen malli vaikuttaa niin suuresti kyllä mikä vaippa on hyvä mutta onneksi on vaihtoehtoja niin jokainen löytää sopivan :)\nMinulle on myös tärkeää vaippojen kotimaisuus (Muumi) sekä ympäristöarvot. (Naty + Muumi)


Sofia aloitti taipaleensa Webhelp Nordicissa toimiessaan vuonna 2006 myyntineuvojana talousalan yliopisto-opintojensa ohella. Hän valmistui vuonna 2008 ja jatkoi töitä Webhelp Nordicissa. Sofialla on yli 10 vuoden kokemus eri johtotehtävistä asiakaspalvelun, asiakaskokemuksen ja myynnin saroilla. Vuodesta 2012 Sofia on toiminut Account Managerina. Hänen vastuualueinaan ovat inbound- ja outbound-toiminnot sekä asiakassuhteet – niin operatiiviset kuin kaupallisetkin. Sofia kuuluu myös pohjoismaiseen myyntitiimiin. Sofian arvokkain ominaisuus ja menestyksen tae on hänen peräänantamattomuutensa menestyksen suhteen.


Monikielinen hanke tarjoaa koronatietoa omalla äidinkielellä | Turku.fi\nMonikielinen hanke tarjoaa koronatietoa omalla äidinkielellä\nTerveystiedon saaminen omalla äidinkielellä on tärkeää. Suomen Punainen Risti koordinoi järjestöjen monikielistä ja monikanavaista koronaviestinnän hanketta. Varsinais-Suomessa yhteistyötä tehdään Turun kaupungin kanssa ja eri kieliä puhuvat hankkeen avainhenkilöt jalkautuvat muun muassa oppilaitoksiin.\nBook time for Covid-19 vaccination – joko sinä olet ottanut koronarokotteen?\nKoronapandemian aikana on huomattu, että terveystiedon saaminen omalla äidinkielellä on erittäin merkittävää. Samalla on havaittu, että kaikkia kieliryhmiä ei välttämättä tavoiteta. Sosiaali- ja terveysjärjestöjen avustuskeskuksen (STEA) rahoituksella toimivan Järjestöjen monikielisen ja monikanavaisen koronaviestinnän koordinaatiohankkeen tavoitteena on yhteistyössä kumppanien kanssa kehittää ja tukea koronaviestintää, saavuttaa viestinnän avulla mahdollisimman paljon monikielisiä kohderyhmiä ja vaikuttaa terveyskäyttäytymiseen.\nHanke tuottaa erikielistä materiaalia ja toimii yhteistyössä maahan muuttaneiden omien järjestöjen kanssa. Tavoitteena on, että faktoihin perustuva koronatieto ja viranomaisten suositukset tavoittaisivat mahdollisimman monet.\nMonikielisiä pop up -koronarokotustapahtumia oppilaitoksissa\nTurussa yhteistyötä tehdään kaupungin, oppilaitosten ja järjestöjen kanssa. Punaisen Ristin hankkeen avainhenkilöt jalkautuvat oppilaitoksiin kertomaan koronarokotteen ottamisen tärkeydestä. Samaan aikaan infojen kanssa Turun kaupunki järjestää oppilaitoksissa Pop up -rokotustapahtumia.\n- Olemme koko ajan tehneet omaa koronaan ja koronarokotuksiin liittyvää viestintää useilla eri kielillä mm. kaupungin some-kanavissa, Turun kaupungin maahanmuuttajakoordinaattorien kautta sekä järjestämällä tapaamisia uskonnollisten yhteisöjen kanssa. Kaikki yhteistyö monikielisten kohderyhmien tavoittelussa on tärkeää, sillä yhdistämällä voimamme saamme vaikuttavuutta koronaviestintään, tartuntataudeista vastaava lääkäri Jutta Peltoniemi Turun kaupungilta sanoo.\nPunainen Risti ja Turun kaupunki tekevät laajaa yhteistyötä\nEri kieliä puhuvien avainhenkilöiden merkitys on Punaisen Ristin koordinoimassa koronaviestintähankkeessa suuri.\n- Haluan palata normaaliin elämään ja jotain pitää tehdä, jotta siihen päästään, kertoo vironkielinen avainhenkilö Ülle Priks hankkeeseen mukaan lähtemisestään.\nAvainhenkilöt ohjaavat henkilöitä rokotuspisteille ja ovat valmiita keskustelemaan rokotukseen liittyvistä asioista. Samalla jutellaan siitä, kuinka maski ja rokotukset mahdollistavat myös turvallisempaa yhdessäoloa.\n- Kaipuu läheisyyteen on kova ja rokotteella suojataan itseä ja muita, Priks jatkaa.\nPunainen Risti on ollut apuna Turun kaupungille koko pandemian ajan olemalla mukana muun muassa koronarokotustapahtumissa, soittamalla ikäihmisille kysyen heidän kuulumisiaan sekä tiedottamistehtävissä esimerkiksi Turun satamassa ja lentokentällä. Punaisen Ristin rooli on tukea viranomaisia ja kuntia erityisesti erilaisissa häiriö- ja poikkeustilanteissa.\nMinna Rautanen, ohjelmapäällikkö


Tiedote: Sähköpostiosoitteet piilotettu - FSnordic.net\nTiedote: Sähköpostiosoitteet piilotettu\nAuthor Topic: Tiedote: Sähköpostiosoitteet piilotettu (Read 1837 times)\n« on: 11.12.05, 18:20 »\nTietoturvanäkökohtien perusteella jokaisen rekisteröityneen jäsenen sähköpostiosoite on piilotettu pysyvästi foorumin tiedoista.\nAiemminkin on ollut jo käytössä vahva suositus pitää sähköpostiosoite piilotettuna, mutta nyt tämä on viety hieman pidemmälle, ja sähköpostiosoitteet näkee nyt ainoastaan palstan ylläpito. Ennen tätä muutosta sähköpostiosoite oli näkyvissä ainoastaan muille sisäänkirjautuneille käyttäjille, jos käyttäjä itse tämän salli.\nVaikka tiettävästi foorumin tietojen perusteella ei mainosroskapostia kenellekään ole lähetetty, niin asiassa on parempi pysyä askel edellä ja turvallisella puolella ja siksi sähköpostit on piilotettu kokonaan. Ennen tätä muutosta noin 400:lla jäsenellä oli sähköpostiosoite näkyvissä muille jäsenille. Kommunikointi käyttäjien välillä on tietysti edelleen mahdollista foorumin pikaviestien avulla ja lisäksi profiiliin voi täyttää muitakin tietoja, kuten erilaisten pikaviestiohjelmien (ICQ, MSN Messenger, Skype) yhteystiedot. Mikäli toinen foorumin jäsen kaipaa jonkun toisen käyttäjän sähköpostiosoitetta, voi hän tämän yksinkertaisesti foorumin pikaviestillä kysyä.\nSamassa myös huomatus - sähköpostiosoitetta ei ole suositeltavaa kirjoittaa tälle, tai millekään muulle foorumille tai nettisivulle, kokonaisuudessaan (muodossa mail@domain.com). Jos sinun jostain syystä on laitettava mailiosoite näkyviin julkiseen viestiin, kirjoita se esim. muotoon mail (ät) domain.com. Myös on hyvä muistaa, että mikään tieto käyttäjäprofiileissa (kuten ikä, asuinpaikka tai valokuva) ei näy muille kuin rekisteröityneille jäsenille.\nRe: Tiedote: Sähköpostiosoitteet piilotettu\n« Reply #1 on: 11.12.05, 18:32 »\nPieni purnaus: En minä ykköspostiosoitetta profiilissa pitänyt, joten en olisi välittänyt, vaikka spämmiä olisi satanut.\nMeinaan vaan, että minulla on kolme säköpostiosoitetta: totaalinen roskapostiosite, joka pidetään kerran kuussa katsomalla elossa, täällä ollut "puolivirallinen", ja kolmas jota ei ikinä milloinkaan koskaan kirjoiteta nettiin. Minun mielestäni vain helpotti asioiden hoitoa profiilin postiosoite... Ja nyt on turhaa holhoamista, mutta kiitos siitä.\n« Reply #2 on: 03.01.06, 09:52 »\nVoisihan vanhan sähköpostiosoite-kohdan tilalla profiilissa josta aukeaa "lähetä SÄHKÖpostia käyttäjälle" jossa on lomake (missä ei sitten tietenkää edelleenkää osoitetta mainita). Lomake lähettäs sitten sen suoraan sähköpostiin.\nAllekirjottanut ei kauheen ihastunu ole näihin privaviesteihin ole, nyt kun tulee taas yksi tarkistettava paikka - vaikkakin siitä toki s-postiin saa ilmoituksen. Sit kun oot 5 eri forumilla ja jokasessa on privaloota niin avot. Mielummin ainakin minä hoidan "yksityisjutut" s-postilla ja julkiset forumilla, en kaipaa mitää välimuotoa. Kaikki hienoin olisi jos voisin halutessaan "uudelleenohjata" privaviestit s-postiin ja sitten forumilla olis oma tekninen postiosoite johon lähetetyt viestit jaettaisiin ihmisten privabokseihin. Mutta menee aika vaikeeks...\nSinänsä, aniharvoin mulle ketää privaa on laittanu joten eipä tuo niin tähdellistä sinänsä ole.


Anssi & Wäinölä Harmonikan vieraana 1.7.2015 – Anssi Kela – Virallinen sivusto\nPaikka on parhainta maaseutua, tänne ei julkisilla olis päässytkään, joten onneksi on kimppakyyti.\nEnnen konserttia saa ihailla maisemia ja eläimellistä menoa. On hevosia, kanoja, lampaita, kissoja, pupuja. On myös mahdollisuus syödä seisovasta pöydästä jos mitä herkkuja. Rakennukset pihapiireineen ovat kaunista katseltavaa.\nKonsertti lava on tallin ylisillä, jonne käynti ladon ovista. Ootamme kiltisti lupaa siirtyä saliin valkkaamaan eturivin parhaat paikat. No okei myönnetään, et käytiin ne jo pitkähihasella ja huivilla jo aiemmin valtaamassa. Sen tähden on vähän vilpoista tässä oven pielessä ootellessa ja mitä tekee paikallinen kissa (jonka Anssiksi jo ristimme) hän kylmän viileästi jonon ohitse lipuu sisälle ensimmäisenä ja vielä hyväkäs omin lupinensa. Roudarikissa joku lisäpenkkejä katsomoon tuonut kuuluu sanovan.\nLopulta lupa sisätilaan siirtymiseen heltiää ja parkkeeraamme odotusinto taivaissa hanurimme penkkiin. Iltaa isännöivä spiikkaa meille lavalta, et konsertti alkaa perinteisesti instrumentaali musalla. On my knees by Tuomas Wäinölä saa aloittaa musiikillisen annin. Seuraavaksi nautimme toisesta Wäinölän tuotoksesta: Birds cage, kipaleen työnimi oli ollut Spirits of Jarmo Nikku. Nimikin kertoo et, kitarailoittelua ei tästä puutu.\nNyt on tullut aika kutsua paikalle Harmonikan toinen vieras Anssi Kela.\nSanomattakin lienee selvää, et tällaista kokoonpanoa, jossa on Anssin oikealla puolella toinen akkarikitaran soittaja ja vasemmalla puolen haitarinsoittaja, ei ole ennen kuultu.\nBiisilista Anssin tuotannon osalta:\n1. Aamu 2. Albin Stenman 3. Mikan faijan BMW 4. Karhusaari 5. Älä mene pois 6. Tyhmä kuu 7. Levoton tyttö – väliaika – 8. Milla 9. Miten sydämet toimii 10. Jennifer Aniston 11. Rakkaus on murhaa 12. Parasta aikaa 13. Piirrä minuun tie 14. 1972 15. Nummela -encore- 16. Kaksi sisarta 17. Karhun elämää 18. Puistossa.\nKolme viimestä biisiä oli yleisön toiveita, muutoin edettiin valmiin suunnitelman mukaisesti. Tosin kaikki biisit olivat nyt erilaisia versioita ja monen biisin pituus venähti soittajien intoutuessa sooloilemaan. En ollut koskaan ajatellut et haitari voi kuulostaa näin hyvältä. Ja miten tällainen kaks akkarii ja haitari yhdistelmä voi toimia näin hienosti! Myönnän, et mulla oli joitain ennakkoluuloja keikalle tullessa, mut kotiin lähtiessä nuo oli tehokaristettu pois.\nSettilista oli kuin unelma, kaikki tarpeellinen höysteineen mahdutettuna kahteen tuntiin soittoa. Paljon sai kuulla sellaisia joiden kuulemisesta on aikaa jo vaik kuin ja kauan. Toisaalta myös sellaista mitä ei ennen oo ees kuullu esim. Tyhmä kuu kuultiin tällä kertaa, vaikkei siitä ollut vieläkään etukäteen akustista versioo. Oikein ilo kuulla oli tuo kumminkin ja asiantuntevasti tuo vedettiin ihan kuin tätä ois paljonkin jo harjoiteltu.\nVuodenajoista olivat Anssi ja Tuomas puhuneet matkalla kohteeseen lopputulemana oli et kuukausien nimiä pitäs muuttaa vastaamaan tätä päivää esim. tammikuu vois olla Thaikuu, kun Suomalaiset on sillon Thaimaassa ja nyt vois sään puolesta olla kesäkuu. Tää oli osa pitkää Karhusaari (Anssin mielestä hänen kesää parhaiten kuvaava biisinsä) kappaleeseen johdattelevaa spiikkausta. Yleisö kuunteli hyvin keskittyneesti ja mikäs siinä keskittyessä olennaiseen, kun kaikki oli ihan niin kuin pitääkin. Väkeä tuohon esityspaikkaan mahtui n. 300. Puisen rakennuksen akustiikka miellytti myös esiintyjää. Olihan Elämys isolla eellä. Oon ihan onnesta ymmyrkäinen tämmösestä parhaudesta. Kyllä nyt taas kestää aikansa ennen kuin jalat maata koskettaa.\nTänään lööpeistä sain lukea kuinka Anssi Vilkkumaan Maijan kans laulaa karaokessa White Snakea Hesalaisessa karaokebaarissa keskellä yötä. Kun nyt Vain Elämää seuraavan tuotantokauden tähden tapasin oli ihan pakko tiedustella kuinka on eilisestä karonkasta toivuttu: ”Hyvin, ehin nukkua pari tuntia, enkä laulanu ääntänikään pois.”\nUnohdin rapsassa mainita, et kuulosti mageelta Nummelan haitari soolo huuliharpun tilalla.\nOlin myös paikalla ja vietettiin samalla vaimon kanssa 26-vuotishääpäivää. Ei olisi parempaa tapaa siihen voinut kuvitellakaan! Konsertti oli yksi parhaista, missä olen ikinä ollut. Anssin lauluissa on mielettömän hienoja tarinoita, laulu on äärimmäisen musikaalista, esiintymisessä vahva lataus ja soittotaitoa ja soittamisen iloa löytyi lavalta vaikka muille jakaa. On hienoa tulla konserttiin, jossa ei vedetä levyversioita yksiyhteen, vaan sovituksissa löytyi ihan uusia ideoita ja taisipa improvisaatio välillä viedä mennessään ihan uusille teille. Tunnelma oli suorastaan harras. Lisää tällaista, Anssi! Koneet on koneita, mutta oikeat soittajat ja oikeat soittimet on maaginen yhdistelmä.\nHyvä Gibson63 juurkin näin, olen ihan samaa mieltä. Lisäsin tuohon raporttiin vielä kännykällä tallennetun Parasta aikaa kappaleen iltamista.\n<iframe width="560" height="315" src="https://www.youtube.com/embed/W7tIUe5FV-A” frameborder=”0″ allowfullscreen> Tässä vähän parempi taltiointi Parasta aikaa biisistä, löyty YouTubesta 🙂\nLaitoin myös youtubeen kännykävideon Nummelasta. Valitettavasti kuvauspaikkani oli kaukana, mutta ääni tuli hyvin. Tässä linkki: https://youtu.be/JkoMi3DZZH4\nHyvä 🙂 Tuleehan täs kommattuu omaa kirjoitusta moneen otteeseen, mut oon niin aidon innoissani tästä. Unohdin rapsas myös mainita kuin 1972 lähti iloisesti lapasesta ja lähes yheksän minsan jälkeen Anssi kyseli, et miten tästä osasta pääsee pois vai onko ny menty jo liian pitkälle. Löytyhän se loppu tälläkin kertaa melki kymmen minuuttisen soiton päätteeks, oli kyl ihan helmee sooloiluu, kiitos vaan kaikille laval olleille virtuooseille. Myös sille uimamaisteriksi tituleeratulle =D\nJep, tuo kappale muuntui Steve ’n’ Seagulls -tyyliin Thunderstruckiksi ja sitten taidettiin mennä itämaisen sävelasteikon puolellekin. Mutta haitaristi-Niko oli vaan uimakandidaatti 🙂\nUskaltasinks määki kommentoida, vaikka tämmönen keltanokka oonkin.. Ihmeellistä kuinka samanlaisesti ollaan tämä keikka koettu, te ilmeisesti pitkänlinjan fanit ja sitten me kaksi, ketkä oltiin ekaa kertaa kuulemassa Anssia livenä. Sillä erotuksella, että meillä ei ollut minkäänlaisia ennakkoluuloja keikalle tullessakaan, vaan ainoastaan ennakko-odotukset, että varmasti upea ilta tulossa. Mutta kyllähän tuo ylitti kaikki odotukset, paikka ja erikoinen kokoonpano loi huikean hienon ja todellakin hartaan tunnelman. Pelkäsin alkoholimyynnin takia, että möliseekö yleisö taustalla mutta ei vaan hiiskumatta kuunteli herkimmissä kohdissa ja oli kuitenkin hyvin mukana ja selvästi kiitollista, että sai kokea jotain näin ainutlaatuista.\nPäällimmäisenä nousee mieleen jo teidän nostamat Nummela: kuinka hienosti haitari siihen sopikaan. Sitten 1972:n hervoton jammailu. Mietinkin sen aikana, että onko kaikki harjoiteltua mutta eihän se sitten ollut :). Mikan faijan BMW:stä myös riipaisevan kaunis versio, onneksi olin varustautunut nenäliinoin, aavistelin, etten tällä keikalla kuivin silmin säily.. Vaikutuksen teki myös Albin Stenman, no joo, kaikki oli ihan mahtavuutta.\nMä yritän saada aikaiseksi kirjottaa jonkinlaisen keikkarapsan Thishardland-foorumille, niin voinko laittaa sinne linkit noihin teidän kuvaamiin Youtube-pätkiin?\nIlman muuta voi laittaa linkin ja kiva kun kirjotat Pia!\nToki saat laittaa linkin Pia. Itse asiassa mäkin näin Anssin ekan kerran nyt oikeesti livenä. Olen jo niiiiin vanha, että muistan Pekka ja Susi-kokoonpanon ja siltä Karhun elämän. Tykkäsin kappaleesta jo silloin, vaikken välttämättä siitä mitään tajunnut. Kuulosti vaan niin hyvältä. Tältä soolouralta on tullut monta suosikkia (Nummela, 1972, Rakkaus on murhaa, Kaksi sisarta jne), mutta lopullisesti kolahti, kun näin Anssin livenä telkusta. Sitten tuli hommattua live-levy, jota olen kuunnellut lukemattomia kertoja. Välillä vaimon kanssa kuunnellaan se automatkalla hiiskahtamatta läpi. Nyt sitten lopulta tuli oikea live-kokemus.


Evästepolitiikka | Flow Akatemia\nTässä käytännössä “evästeet” viittaavat evästeisiin tai vastaaviin tekniikoihin, jotka sisältyvät sähköisen viestinnän yksityisyyttä käsittelevään EU-direktiiviin.\nEvästeet ovat pieniä tietoa sisältäviä tekstitiedostoja, jotka avattu verkkosivusto luo. Ne tallennetaan vierailijan tietokoneelle, jotta käyttäjä voisi käyttää eri toimintoja. Verkkosivustoillamme käytetään niin istuntokohtaisia kuin pysyviä evästeitä. Istuntokohtainen eväste tallennetaan väliaikaisesti tietokoneen muistiin sinun selatessa verkkosivustoa. Kyseinen eväste poistetaan, kun suljet selaimesi tai tietty ajanjakso umpeutuu (ts. istunnon päättyessä). Pysyvä eväste jää vierailijan tietokoneeseen, kunnes se poistetaan.\nVÄLTTÄMÄTTÖMÄT JA EI PAKOLLISET EVÄSTEET\nVERKKOSIVUSTON TOIMINNALLISUUS JA SISÄLTÖ\nJakamistoiminnolla vierailijat voivat suositella verkkosivustojamme ja sisältöämme sosiaalisissa verkoissa, kuten Facebookissa ja Twitterissä. Evästeet tallentavat tietoa vierailijoiden jakamistoiminnon käytöstä – ei kuitenkaan käyttäjäkohtaisesti – verkkosivuston parantamiseksi. Jos et salli evästeitä, mitään tietoja ei tallenneta.\nVERKKOSIVUSTON ANALYSOINTI \nTämä verkkosivustollamme käytetään mm. Google Analytics -rajapintaa, joka käyttää evästeitä. Evästeet tallentavat tietoa yhteen kerätyssä muodossa verkkosivuston käyttäjien toiminnoista, näihin tietoihin kuuluvat avattujen sivujen määrä, mistä vierailija tulee verkkosivustolle sekä vierailujen määrä. Seuraamme myös eri lomakkeiden lähetyksiä ja sivukohtaista skrollausta.\nKyseisten evästeiden kautta saamme tietoomme myös sivulla käyneiden henkilöiden ikään, sukupuoleen ja kiinnostuksen kohteisiin liittyviä tietoja. Kaikkia edellä mainittuja tietoja käytetään verkkosivuston parantamiseen, hyvän käyttäjäkokemuksen takaamiseen ja mainosyleisöjen luomiseen. Jos et salli ei välttämättömiä evästeitä, selaimeesi ei asenneta evästeitä.\nMITEN VOIN TORJUA TAI POISTAA EVÄSTEITÄ?\nASIAKAS- JA HENKILÖTIETOJEN SÄILYTTÄMINEN\nEvästeiden keräämät tiedot säilytetään lähtökohtaisesti 26 kuukautta. Eri ohjelmissa aikaväli voi kuitenkin vaihdella. Mikäli olet jättänyt yhteydenottopyynnön olet rekisteriselosteen piirissä.\nKiellän kaikki ei välttämättömät evästeet tällä sivustolla


Saaripalsta: October 2014\nLähettänyt Saila klo 19:32 37 comments :\nRansulla on joskus aika nautinnollisia ilmeitä, kun ollaan menossa kotisaarelle. Tässä muutama kuva viimeisimmältä matkaltamme. Nyt ollaan lossissa.\nMustikin nauttii, kun päästään kotiin, mutta matkan aikana se on yleensä kärttyinen ja levoton. Kun auto on pysähdyksissä, kuten lossissa, on Musti istuimeni alla.\nThis is how our trip to the home island goes. Car full of plants, Ransu on top of everything and Musti usually under my seat.\nJos nousen tuoliltani, Ransu valtaa sen välittömästi.\nNauvossa jouduimme odottelemaan sillä aikaa, kun laivaa tankattiin. Siihen kului niin kauan, että laiva lähti puoli tuntia myöhässä. Kuka niitä minuutteja saaristossa muutenkaan laskee. Paitsi Musti.\nRansu näyttää siltä, että välipalasilakka maistuisi.\nLopulta tullaan kotisaaren rantaan. Ransu voisi lojua taljalla vähän pidempäänkin.\nLähettänyt Saila klo 17:54 25 comments :\nTunnisteet: living in the archipelago , matkalla , ransu , saaristo\nLähettänyt Saila klo 19:28 14 comments :\nLähettänyt Saila klo 17:37 28 comments :\nOlen tässä ihaillut Rohan-puutarhani onnistunutta värimaailmaa, vaikka sen ensimmäinen kukkapenkki onkin vasta vuosi sitten perustettu ja sekin on vielä vaiheessa. Ideana oli yhdistää tummaa ja valkoista, etenkin tummaa purppuraa ja ruskeanpunaista. Mukana on tietysti muitakin sävyjä, ei se noin jyrkästi mene.\nPaikoitellen värimaailma on jo tavoitettu! Tummaa edustaa tässä yhä ahkerasti kukkiva ohdake Cirsium rivulare 'Atropurpureum'. Shokkipinkki harmaakäenkukka komppaa kivasti. Valkoisia ovat Raakkilasta saatu kellohyasintti ja taustan valkoinen syysasteri.\nHetkinen. Valkoinen syysasteri? Tämän piti kylläkin olla purppuranpunainen 'Winston Churchill'! Ostin tämän taimimyymälän syysalesta viime syksynä. Taimi oli niin härmän peitossa, että leikkasin sen matalaksi eikä se tietenkään kukkinut. Minulla ei ollut hajuakaan tähän asti, että tämä onkin joku ihan muu tyyppi kuin Winston.\nVoi... Winston on niin kaunis. Mutta onneksi tämäkin sopii Rohanin värimaailmaan.\nTäytynee tehdä uusi taimistoreissu. Se ei harmita kovinkaan paljon! Olisi vain kiva tietää, mitä tämä on. Pitkän kesän aikana käy helposti niin, että taimien nimilaput saattavat vaihtaa paikkaa – jos jostakin taimipurkista putoaa lappu, asiakas työntää sen takaisin ja se voikin mennä viereiseen purkkiin. Tällaista sattuu, eikä taimimyymälää voi siitä syyttää.\nPikainen nettihaku paljasti, että tämä voisi olla 'White Ladies', sillä sitäkin myydään sillä taimistolla, mistä tämän hankin.\nOnneksi puutarhassani on tämä kauniin punainen 'Royal Ruby' -syysasteri! Tämä kasvaa villissä punaisessa penkissä, mistä voisin tietysti jakaa tätä Rohaniinkin, joskus kun tämä on tarpeeksi suuri jaettavaksi.\nSitten takaisin Rohaniin. Toinen väriään yllättävästi vaihtanut on tämä, jonka ostin sentään kukkivana! Viime vuonna tämä oli punakukkainen syyshohdekukka 'Rote Tone', tänä vuonna sävy on muuttunut epäilyttävästi keltaiseksi.\nMitä puutarhassani oikein tapahtuu? Joku hobitti käy siellä yön hiljaisina tunteina vaihtamassa kasveja?\nToisaalta tämän muut kukat ovat voineet ollakin punaisia, ne vain ovat joko kukkineet poissa ollessani tai sitten peura on syönyt ne. Kummastakin on todistusaineistoa.\nTässä on juuri sitä värimaailmaa, jota hainkin. Kukkapenkin reunuskasviksi ostettu purppurahappomarja 'Concorde' on yhä yksittäiskasvi, sillä viime vuonna otetut pistokkaat eivät onnistuneet enkä ole muistanut ottaa uusia. Täytynee kirjoittaa asia ylös johonkin listaan...\nVasemmalla on tummakurjenpolvi 'Samobor', se sopii Rohaniin kuin nakutettu niin lehtien kuin tumman violettien kukkienkin puolesta.\nTämä Rohanin yhden puolen kukkapenkki on ehkä jo seitsemän metrin pituinen, enää puuttuu muutama metri tuolta kauemmasta päästä. Jos talvi ei nyt päätä alkaa tästä, ajattelin vielä istuttaa muutaman (kymmenen) taimen, jotka ovat matkalla Hollannista.\nÄlä yritä tulla, talvi! Lähde takaisin Siperiaan, mistä tulitkin!\nPäivän asu -kuva työpäivän päätteeksi. Huomaa myös kuraiset hihansuut.\nNämä ovat tällä kertaa ainoat housuni täällä. Pesukone on kaupungissa ja unohdin ottaa muita housuja mukaan kuin nämä, jotka jalassa tulinkin. Oikeasti käyn näissä jopa töissä, mitä ei nyt uskoisi.\nKuraisilla housuilla ei viitsi istua sohvalle, niinpä olen viettänyt illat pitkissä vanhoissa villakalsareissa. Älkää vain kertoko kenellekään!\nAi niin, onhan minulla ne untuvahousut. Nehän olisivatkin huomattavasti villakalsareita tyylikkäämmät.\nI thought I had a Winston Churchill in my border. How surprised I was to discover white flowers! Winston, you look very pale...\nTummakurjenpolvi – Gerahium phaeum\nLähettänyt Saila klo 21:29 29 comments :\nTunnisteet: aster , berberis , cirsium , galtonia , geranium , helenium , rohan\nJokasyksyinen ilonaihe pihani "pienet ja herkät kaunottaret" -kulmassa ovat myrkkyliljat ja syysvuokko. Tällaisella reheväkasvuisella savimaan pihalla, ja maalaispihalla muutenkin, täytyy miettiä tarkkaan, mihin laittaa sellaiset, jotka jäävät herkästi jalkoihin. Valkokukkaisesta 'Alboplena'-syysmyrkkyliljasta oikealle puoliksi vaahteranlehden takana on japaninhiirenporrasta, joka on niin pieni ja siro saniainen, ettei sillä olisi mitään henkiinjäämisen mahdollisuuksia monessakaan muussa paikassa tontillani.\nColchicums are a joy every autumn. This autumn the fabulous 'Waterlily' has apparently decided not to bloom at all. I did find its shoot, but it is very thin and not growing at all. Well, gardening is a good lesson in patience. Next autumn it will surely flower more than ever.\nTarhasyysvuokko 'September Charm' on ensimmäinen pihalleni istuttama syysvuokko ja ainoa lähes kymmenestä, joka on hengissä! Kaikki muut ovat kuolleet kuka mihinkin. En lannistu, vaan istutin tänä syksynä pihalleni kolmea syysvuokkoa, kutakin vähintään kaksi kappaletta. Näitä täytyy saada lisää!\nVaikka aiemmin mainitsin tämän kasvavan hentoisten kasvien paikassa, ei syysvuokko välttämättä ole kovin hento. Ajan kuluessa kasvusto voi levittäytyä hyvinkin laajaksi, sillä syysvuokkolajit leviävät voimakkaasti juuristollaan, silloin kuin ne viihtyvät, samoin kuin luonnonkasvimme valkovuokkokin. Syysvuokot ovat huomattavan korkeitakin, jopa yli metrisiä.\nTässä kaksi syksyn kaunotarta, syysvuokon seurana on ruostekukka 'George Davidson'. Kuva on huijausta, sillä ruostekukka kasvaa ruukussa ja olen jo siirtänyt sen sisään. Viime talvi vei kaikki kukkapenkkini ruostekukat ja nyt ajattelin pelata varman päälle.\nVielä yksi Raakkilasta saatu ruostekukka täytyy ottaa sisään, se ei ole kukkinut vielä tänä vuonna, ehkä ensi vuonna sitten. Se oli huonolla hoidolla kesän enkä kastellut sitä kuivana jaksona kertaakaan, vaikka ruostekukat pitävät kosteanpuoleisesta maasta kasvukaudella. Mutta periaatteeni tosiaan on: pääasia, että on hengissä! Kukkia ehtii ihailla seuraavanakin vuonna.\nSyysvuokon juurella kasvaa siis näitä valkoisia kerrottuja syysmyrkkyliljoja eli alastonimpiä. Siinä pitäisi myös kasvaa upea vaaleanpunainen 'Waterlily'-tarhamyrkkylilja. Olen sitä etsinyt ja etsinyt, raottanut vaahteran lehtiä ja mittaillut yhtä pientä tappia, joka on jonkun verso, mutta kovin kapea kerrotuksi myrkkyliljaksi. Ja jotenkin sitkeältäkin se tuntuu, mikä pisti epäilemään peltokortetta!\nSitten tartuin haarukkaan ja varovasti raaputin multaa pois tuon korren ympäriltä, ja sieltähän tuli vastaan sipuli. Hieman onnistuin haavoittamaan sen pintaa, toivottavasti se ei tykkää pahaa. Ihmetyttää vain, miksi se ei kasva yhtään. Ehkä se odottaa jotakin tiettyä lämpötilaa, jota täällä saaristossa ei vielä ole saavutettu. Nyt on kyllä hyytävää ja ensi yönä mittarin pitäisi käväistä nollassa ja ehkä jopa vähän alapuolellakin. Viime viikolla oli jo vähän riitettä kottikärryyn sataneen veden pinnassa aamuisin.\nValkoista kerrottua syysmyrkkyliljaa kasvaa myös metsäpuutarhapenkissä vaahteran alla. On tämä niin kaunis ja hassu samaan aikaan, kuin lauma hattivatteja, joilla on kruunut päässä.\nVielä kerran, lähes sama kuva kuin kirjoituksen alussa, mutta vähän eri kulmasta. Nämä ovat niin kauniit!\nLähettänyt Saila klo 21:15 17 comments :\nTunnisteet: anemone , athyrium , colchicum , crocosmia\nSain Mummelin blogista – Erilaisia tapahtumia, uusia ja ennen koettuja – kivan haasteen. Siinä nimetään kolme blogia, jotka inspiroivat minua.\nMonet blogit inspiroivat, Mummelin tapaan koen tuskaa siitä, että pitää valita vain kolme! Niinpä valitsin yhden pienen aiheen.\nTein yllä olevan mini-patapuutarhan muutaman blogin inspiroimana. Jennin pieni hobittila Koko lailla kodikkaasti -blogissa on valtavan suloinen. Lisäksi Annun itse keramiikasta tekemä hobittitalo blogissa Pientä piharemonttia on hurmaava!\nSitten kun vielä Sametti Hortensia teki ihanan minipuutarhan ja esitteli sen Pikkuinen puutarhani -blogissaan, täytyi minun viimein alkaa toteuttaa omaani. Innostuin tekemään vanhaan haljenneeseen rautapataan tällaisen talvenkestävän minipuutarhan. Siinä on puolukkaa, kahta eri ajuruohoa, sammalta, jäkälää, kiviä ja rekvisiittana minityökalut nyt jo edesmenneestä Tiimarista.\nKiitos edellä mainituille blogeille inspiraatiosta ja haastan teidät jatkamaan haastetta, mutta vain jos inspiroiduitte tekemään niin! Muussa tapauksessa saatte vain iloisina ottaa kehut vastaan.\nLoppuosa tästä kirjoituksesta onkin sitten omistettu jokapäiväisille inspiraation ja naurun lähteilleni eli kissapojille Ransulle ja Mustille. Ransu näyttää, että mamma ei vieläkään ole saanut ruohonleikkuria käyntiin.\nInnostuin siirtämään parsaa ja sen varret katkeilivat herkästi, mutta ne olivat niin hienot, ettei niitä tohtinut heittää kompostiin. Siinä ne nyt keikkuvat siihen asti, kunnes vaasi kaatuu. En ole kova tekemään nättejä asetelmia, eikä tätäkään nyt oikein hyvällä tahdollakaan voi sanoa huolitellusti asetelluksi. Ehkä vähän miehekäs, sori vaan miehet. Mutta täällä päin voi puolustautua sillä, että tuuli kumminkin kaataa tuon, ja on se rikkonut muutaman lyhdynkin, niin eipä niidenkään parissa kannata niin nyherrellä. Parempi vaan nyhertää pomminkestävää rautapataminipuutarhaa.\nMusti esittelee, miten ransunhäntäkukka on yhä kukassa, vaikkakin sateista taipuneena. Portlandruusun viimeiset nuput luultavasti homehtuvat niille sijoilleen.\nPojat toivottavat tarkkaavaista viikon jatkoa!\nLoppuun päivän pasuunakuva, siinä on yhtä kutkuttavan lämpimänkeltaiset kukat kuin vaahteranlehdet pihalla!\nTästä värimaailmasta inspiroituneena olenkin mennyt hankkimaan lämpimänkeltaista lankaa. Mitä siitä tulee, selviää joidenkin viikkojen kuluessa.\nRansunhäntäkukka on komealuppio, Sanguisorba hakusanensis\nLähettänyt Saila klo 23:24 23 comments :\nTunnisteet: blogit , brugmansia , kissat , rosa , sanguisorba\nLähettänyt Saila klo 22:19 27 comments :


Akavan lausunto luonnoksesta hallituksen esitykseksi laiksi arvo-osuusjärjestelmästä ja selvitystoiminnasta sekä eräiksi siihen liittyviksi laeiksi - Akava\nEtusivu Uutishuone Lausunnot Lausuntoarkisto Akavan lausunnot 2014\nAkavan lausunto luonnoksesta hallituksen esitykseksi laiksi arvo-osuusjärjestelmästä ja selvitystoiminnasta sekä eräiksi siihen liittyviksi laeiksi\nAkava toteaa lausunnossaan valtiovarainministeriölle luonnoksesta hallituksen esitykseksi laiksi arvo-osuusjärjestelmästä ja selvitystoiminnasta sekä eräiksi siihen liittyviksi laeiksi, että suora omistus on omistajien yhtiöoikeudellisten oikeuksien hallinnoimiseksi tehokkain ja samalla läpinäkyvin malli. Akava ei ole vakuuttunut, että EU:n arvopaperikeskuksen asetus edellyttäisi hallintarekisteröinnin sallimista suomalaisille osakkeenomistajille.\nAkavan lausunto: Luonnos hallituksen esitykseksi laiksi arvo-osuusjärjestelmästä ja selvitystoiminnasta sekä eräiksi siihen liittyviksi laeiksi\nSuora omistus on omistajien yhtiöoikeudellisten oikeuksien hallinnoimiseksi tehokkain ja samalla läpinäkyvin malli.\nAkava ei ole vakuuttunut, että EU:n arvopaperikeskuksen asetus edellyttäisi hallintarekisteröinnin sallimista suomalaisille osakkeenomistajille.\nAkavan lähtökohta on, että suomalaisten osakeomistusten hallintarekisteröinnin salliminen voidaan toteuttaa vain, jos voidaan varmistaa, että arvopaperikauppaan liittyvä harmaa talous ei helpotu.\nYleisöjulkisuus osakeomistuksista on harmaan talouden torjunnan näkökulmasta keskeinen. Yleisöjulkisuuden heikentäminen heikentää myös viranomaisvalvonnan mahdollisuuksia ja nostaa valvonnan kustannuksia.\nSuora omistus on omistajien yhtiöoikeudellisten oikeuksien hallinnoimi-seksi tehokkain ja samalla läpinäkyvin malli.\nHallituksen esitys luo suomalaisille osakkeenomistajille mahdollisuuden säilyttää osakeomistuksensa suomalaisessa yhtiössä ”yksilöllisesti asiakaserotellun tilin” kautta. Osakkeiden omistus tällaisen tilin kautta ei tuo samanlaista osakkeenomistajien yhtiöoikeudellisten oikeuksien hallintaa ja sijoittajansuojaa kuin suora omistus.\nEsityksessä todetaan, että yksilöllisen erottelun vaatimus toteutuisi aina arvopaperikeskuksen sijaintivaltion lainsäädännön mukaan. Näin ollen erottelu voi olla pelkästään yleisellä tunnuksella eroteltu asiakastili arvopaperikeskustasolla, jolloin yksityiskohtaiset asiakastiedot ovat vain säilyttäjätasolla. Tästä syystä asiakaserottelun vaatimuksella ei välttämättä saavuteta ulkomailla niitä omistuksen yleisöjulkisuuteen liittyviä tavoitteita, joita esityksellä tavoitellaan.\nEsityksessä on päädytty ”yksilöllisesti asiakaseroteltu tili” -malliin, koska lähtökohtaisesti on katsottu, että EU:n arvopaperikeskusasetus ei salli millään tavalla liikkeeseenlaskijan valintaoikeuden rajoittamista kansalli-sella lainsäädännöllä.\nAkava ei ole vakuuttunut, että tämä lähtökohta on oikea. Asetus tunnistaa sen, että kansallisen yhtiölainsäädännön vaatimukset on täytettävä myös valittaessa ulkomainen arvopaperikeskus. Lisäksi EU:ssa on valmisteilla omistusten läpinäkyvyyttä lisäävä lainsäädäntö (EU-komission 9.4.2014 antama direktiiviehdotus).\nAkava yhtyy näkemykseen, jonka mukaan arvopaperikeskusasetus ei edellytä hallintarekisteröinnin sallimista suomalaisille osakkeenomistajille.\nLausuntopyyntö 14.11.2014/Dnro VM033:00/2014\nLausunnon diaarinumero Dnro 196/62/2014\nLausunnon päiväys 28.11.2014


Modernisti Kodikas: Makuuhuoneen talvisempi ilme\nToivottavasti jokaisella on ollut tänään joku, jota on saanut onnitella. Meillä on juhlittu isiä, vaaria, pappaa ja isovaaria. Onnekasta on, että on niin monta sukupolvea onniteltavana. Liikuttavin hetki oli eilen, kun katselin tyttömme yksivuotiaan serkun touhotusta. Totesin ääneen, että en enää meinaa edes muistaa, millaista se oli kun tytär oli yksivuotias. Vaarini seisoi vieressäni ja totesi: "minä muistan hyvin sen ajan, kun sinä olit tuon ikäinen". Sukupolvien ketjussa on jotain niin kaunista ja haurasta. Voi kun minäkin muistaisin ihan kaiken; katseet, äänenpainot ja naurun. Yritän tallentaa niitä niin kauan kuin voin.\nKesän yli levänneet Gantin neulostyynyt pääsivät jälleen käyttöön. Tähtikuosin muotihuippu on ollutta ja mennyttä, mutta klassikkokuvio sopii hyvin varovaiseen joulunodotusaikaan. Luin tuoreesta sisustuslehdestä (en enää muista mikä se oli, kun luen niin montaa) Gantin suunnittelijan haastattelun. Hän kertoi, että tähdet ovat ja pysyvät, vaikka trendit ympärillä muuttuvatkin. Hyvä näin. Ihan sama juttu se on vaikka Marimekolla ja graafisella tasaraidalla. Välillä ollaan in ja ytimessä, välillä taas ei. On hauska ajatella, että brändeilläkin voi olla "sielu" ja Gantilla se tulee juuri tähdistä.\nKodissa, elämässä ja maailmassa voi voi olla koskaan liikaa kynttilöitä :)\nJoko tulee tähtiä korvistakin? Suurimman tähtivillityksen aikoihin ostin pienen hatturasian, jossa säilytän yöaikaan tarvittavia pikkujuttuja kuten nenäliinoja ja huulirasvaa. Nyt kun yöpöydän virkaa toimittaa Kartellin Stone, on pikkutilpehöörit jälleen tallessa tähtiboksissa. Omaankin makuun on vähän liian mätsättyä meininkiä, mutta kun on niin helppoa ja kätevää, niin olkoon :)\nPitkät lempeät yöunet kuulostavat juuri sille, mitä eniten tarvitsee. Ison työrutistuksen jaksaa täysin ongelmitta, mutta kun hommat ovat paketissa, hiipii piilossa ollut väsymys taka-alalta paikalle. Vaikka kovin monessa asiassa en ole huippulahjoja saanut, niin nukkumisessa olen. Nukahdan hetkessä ja jos vain minusta on kiinni, en herää ennen kellon soittoa. Toinen asia on vaan se, malttaako mennä ajoissa nukkumaan...\nLiina/VillaIlona 10. marraskuuta 2013 klo 20.57\nKerttu / Modernisti Kodikas 11. marraskuuta 2013 klo 21.00\nNyt on hyvä aika alkaa valmistautumaan talveen. Odotan jo sitä aamua, kun verhot avatessa näkee valkoisen maan :)\nHanna/ Pastellimaja 10. marraskuuta 2013 klo 21.05\nKerttu / Modernisti Kodikas 11. marraskuuta 2013 klo 21.02\nSehän se on. Kun talo hiljenee ja alkaa oma aika, sitä jää sitten touhuilemaan kaikenlaista. Kunnes taas huomaa kellon käyvän puolta yötä… Gantin tähdet käy tähän pikkujoulu/jouluaikaan hyvin :)\nSanna/Kotisaari 10. marraskuuta 2013 klo 21.12\nMeidän tyttömme ei valittevasti ole ihan niin lahjakas nukkuja kun äitinsä. Mutta onhan hänellä vielä aikaa oppia :)\nAnonyymi 10. marraskuuta 2013 klo 22.04\nKerttu / Modernisti Kodikas 11. marraskuuta 2013 klo 21.04\nMoikka Ellen! Muistelen, että sävy on sama, mutta en pääse sitä nyt tarkistamaan. Tosin työhuoneessa on vähän vaaleampi harmaa ja pohdin, että olisiko makkarit samoilla väreillä. Palaan kun olen tarkistanyt asian :)\nJolindha 11. marraskuuta 2013 klo 6.53\nKadehdin kyllä unenlahjojasi! :) Itse olen vuosia kärsinyt kroonisesta unettomuudesta, eikä arjesta ilman nukahtamislääkkeitä tule mitään. Mutta tämän vuoksi makuuhuoneen sisustukseen tulee kyllä kiinnitettyä runsaasti huomiota, jos se pienikin vähän auttaisi unettomuuteen... ;)\nKerttu / Modernisti Kodikas 11. marraskuuta 2013 klo 21.05\nKiitos Jolinda! Tähdet sopivat tähän pikkujouluaikaan :) Unettomuus on varmasti kyllä raskas juttu. Makuuhuoneen levollinen sisustus kyllä auttaa rauhoittumaan, ainakin visuaalista ihmistä :)\nPerla / Lumon Valkama 11. marraskuuta 2013 klo 8.52\nKaunista, harmoninen värimaailma luo levollisen tunnelman. Tuolla olisi hyvä vetää sikeitä talviunilla. :)\nKerttu / Modernisti Kodikas 11. marraskuuta 2013 klo 21.06\nKiitos Perla! Voi kun voisi kaivautua hetkeksi talviunille. Korkeasaaren karhutkin menivät jo ;)\nPetteri / Rintsikka 11. marraskuuta 2013 klo 9.24\nHyvältähän se näyttää! Kyllä tuonne vällyjen väliin kelpaisi kömpiä. Tämä olis myös hyvä muistutus, nimittäin miettiä minkä maton laittaisimme sängyn päähän talveksi. Kesällä ei olla haluttu lautalattiaa piilottaa yhtään matolla :)\nKerttu / Modernisti Kodikas 11. marraskuuta 2013 klo 21.07\nTiia 11. marraskuuta 2013 klo 10.22\nKerrassaan upeita kuvia, ja mikä tunnelma välittyy, kyllä on ihanan lämmintä ja kodikasta :)\nKerttu / Modernisti Kodikas 11. marraskuuta 2013 klo 21.08\nIMAGE black and white 11. marraskuuta 2013 klo 11.51\nIhanan pehmoiselta petaukselta näyttää. :)\nMarit 11. marraskuuta 2013 klo 16.56\nIhanan tunnelmallinen makuuhuone ja väritkin sointuvat niin kauniisti yhteen :)


Marja Korhonen siunattiin haudan lepoon - "Itkettiin ja naurettiin" - Viihde - Ilta-Sanomat\nMarja Korhonen siunattiin haudan lepoon - "Itkettiin ja naurettiin"\nMarja Korhonen. (KUVA: Vesa Moilanen)\nJulkaistu: 14.7.2014 7:42\nMarja Korhosen ääni oli kirjaimellisesti läsnä näyttelijän muistotilaisuudessa.\nPitkän teatteriuran tehnyt näyttelijä Marja Korhonen siunattiin haudan lepoon 26. kesäkuuta.\nKorhonen kuoli 18. kesäkuutta 90 vuoden ikäisenä.\nSiunaustilaisuudessa luettiin näyttelijälle tärkeitä tekstejä ja laulettiin lauluja.\n- Se oli kaunis tilaisuus Huopalahden kirkossa. Siunaus tapahtui melko perinteisin menoin, ja puhuttavan siitä teki erinomainen pappi ja se, kun Marjan kummipoika Martti Mäkelähttp://www.is.fi/haku/?query=martti+makela lausui Katri Valanhttp://www.is.fi/haku/?query=katri+valan runon Kukkiva maa, Marjan tytär, näyttelijä Heidi Heralahttp://www.is.fi/haku/?query=heidi+herala muistelee.\nMuistotilaisuus pidettiin Huopalahden kirkon seurakuntasalissa. Paikalla nähtiin useita näyttelijöitä, joista moni oli Korhosen oppilas.\nTilaisuudessa näyttelijä Joel Mäkinen http://www.is.fi/haku/?query=joel+makinenlauloi Korhosen lempisäveltäjä\nNino Rotanhttp://www.is.fi/haku/?query=nino+rotan laulun Kun aika on.\nNäyttelijän viimeiselle matkalle osallistuivat myös muun muassa Maija Karhihttp://www.is.fi/haku/?query=maija+karhi, Arja Pessahttp://www.is.fi/haku/?query=arja+pessa, Eeva-Liisa Haimelinhttp://www.is.fi/haku/?query=eeva-liisa+haimelin, Anitta Niemihttp://www.is.fi/haku/?query=anitta+niemi, Elli Castrénhttp://www.is.fi/haku/?query=elli+castren, Jaakko Kytömaahttp://www.is.fi/haku/?query=jaakko+kytomaa, Eila Halonenhttp://www.is.fi/haku/?query=eila+halonen ja Helena Rytihttp://www.is.fi/haku/?query=helena+ryti.\nHeidi Herala kertoo, että muistotilaisuudessa yhden puheenvuoron piti Noita Nokinenä, joka oli yksi hänen äitinsä näyttelemistä hahmoista lasten kuunnelmasarjassa. Saattovieraat kuuntelivat Korhosen ääntä\n- Se teki suurimman kohotuksen. Siinä oli kokonainen Nokinenän loitsu, ja viimeiset sanat olivat: Voi tikkerperi, että kyllä elämä on kivaa! Siinä vaiheessa se nauratti ja itketti. Se oli todella mahtava, elävä ja hieno muisto. Se oli äidin näköinen tilaisuus, tytär kuvailee.\nAiemmin Heidi Herala on kuvaillut äitiään naiseksi, jossa yhdistyivät poikkeuksellisella tavalla vahvuus ja herkkyys.\n- Äiti oli käsittämätön sekoitelma hirvittävän vahvaa, sitkeää naista, ja sisältä hän oli kuitenkin herkkä kuin mimosan kukka. Hän oli kovia lapsuudessaan kokenut henkilö, ulospäin vahva ja mahtavan huumorintajun omaava, Herala kuvaili.\nMarja Korhonen oli sairastanut jo pitkään Alzheimerin tautia, johon menehtyi Riistavuoren palvelukeskuksessa Helsingissä.\nArvostettu näyttelijä teki pitkän uran ja hän näytteli vuodesta 1948 kymmenissä elokuvarooleissa. Näiden joukossa oli Aarne Tarkaksenhttp://www.is.fi/haku/?query=aarne+tarkaksen ohjaamia komedioita ja sotilasfarsseja. Monipuolinen näyttelijä tunnettiin myös taitavana koomikkona. Hän esiintyi television viihdeohjelmissa, kuten Ilkamat ja Kissa vieköön.\nNäyttelijätyön lisäksi Korhonen opetti improvisaatiota.\nMarja Korhonen nukkui pois kesäkuun 18. päivä läheisten ympäröimänä.\n- Saimme olla siinä Turohttp://www.is.fi/haku/?query=turo-veljeni ja mieheni Sepon http://www.is.fi/haku/?query=seponkanssa ihan viimeiseen hengenvetoon saakka, käsi kädessä, tytär Heidi Herala kertoi tuolloin IS:lle.


Sarah R. 15.06.19 21:29\n16.06.2019, Kallan lähistö / suljettu, mukaan @Leo K.\nHiekka tuntui lämpimältä sormien lomassa. Sarah upotti kätensä sen pehmeyteen ja nautti tunteesta, jonka päivän paistanut aurinko oli jättänyt jälkeensä. Latinan rintakehää pisteli ja hengitys kulki raskaasti äärimmilleen venytetyn juoksulenkin ansiosta. Kipu oli kuitenkin hyvää kipua, sillä se säteili lihaksissa ajatusten sijaan. Rannan hiljaisuus oli kaunista, veden rauhallinen kohina pienten aaltojen iskeytyessä rantahiekalle sai naisen olon aavistuksen helpommaksi.\nSarah tuijotti kaukaisuuteen ja toivoi sydämensä pohjasta raastavien ajatusten pysyvän edes hetken poissa.\nTumman violetit, lähes mustat juoksutrikoot erottuivat vaalealta hiekalta. Nainen oli sitonut hiuksensa tiukalle ponnarille, mutta lyhyet hiukset olivat karanneet kiinnityksestään. Ne kihartuivat juoksemisesta punehtuneiden kasvojen ympärille vallattomina, heiluen pienessä tuulenvireessä aavistuksen.\nTauon piti olla vain lyhyt, kunnes hengitys olisi tasaantunut, mutta Sarah unohtui nauttimaan hiljaisuudesta ja kauniin järven maisemista laskevan auringon alla.\nViimeinen muokkaaja, Sarah R. pvm 15.06.19 23:12, muokattu 1 kertaa\nVs: Auringonlaskun aikaan\nLeo K. 15.06.19 21:41\nVauhdin hurma. Se oli yksi parhaista tunteistä, mitä Leo pystyi tuntemaan ajaessaan moottoripyörällään pitkin Kallan teitä. Leo tiesi myös toisen tunteen, mikä sai hänen henkensä haukkomaan joka kerta - jopa olevinaan niin raavaan miehen. Hän suuntasi mustanpuhuvan ratsunsa kohti rantaa ja toivoi ehtivänsä näkemään kauniin auringonlaskun ennenkuin se häipyisi oranssiin ja punaisiin sävyihin verhoutuneena horisonttiin.\nHän ei selvästi ollut rannalla yksin, vaan paikalle oli eksynyt joku toinenkin maisemaihailija.\nParkkeerattuaan pyörän mies nousi ajokkinsa päältä pujoittaen punamustan kiiltävän kypärän pois päästään. Hiukset törröttivät joka ilman suuntaan ja vielä vähän enemmän sen jälkeen, kun Leo yritti saada jonkun järjestyksen päälaelleen.\nHiekka valui voimakkaasti jalan alta, kun Leo asteli rennoin askelin Sinisalon punamustassa ajoasussaan kohti vesirajaa. Hän pysähtyi niin, että tuntematon naisihminen jäi hieman näkökentässä takaviistoon.\n"Mikään ei ole kauniimpaa, kuin värikäs auringonlasku", hän tokaisi yllättäen.\nSarah R. 15.06.19 21:52\nSarah oli varma, ettei ollut kuullut yhtäkkiä suunsa avanneen miehen saapumista paikalle. Meripihkan väriset silmät tutkivat tutulta vaikuttavan tulijan olemusta ja siirtyivät sitten ajoasun vuoksi rantaviivan vastakkaiseen suuntaan.\nMusta moottoripyörä ei näyttänyt hiljaiselta ja latina ymmärsi vielä vähemmän miksei ollut kuullut toisen saapumista.\n"Niihin ei taida kyllästyä koskaan", Sarah vastasi ja hymyili, sävähtäen sitten tuntiessaan kireyttä alahuulessaan. Hymy kapeni aavistuksen, mutta ei poistunut kokonaan.\nToisen tuttu olemus häiritsi yhä enemmän, mutta latina ei saanut mieleensä mistä tunsi miehen. Töissä tietenkin tutustui jos kehenkin, mutta Sarah oli varma, ettei siitä ollut nyt kyse.\n"Mä olen Sarah", latina esittäytyi, mutta ei vaivautunut liikkumaan hyvältä istumapaikaltaan mihinkään.\nLeo K. 15.06.19 22:12\nNainen puhui hänelle. Leo ei kääntynyt kannoillaan, mutta tunnisti silti naisen äänestä pienen hymynkareen. Aurinko laskeutui hitaasti kohti horisonttia.\nKuullessaan toisen esittelevän itsensä mies kääntyi ympäri ja hymyili takaisin.\n"Mä olen Leo", vaaleatukkainen esittäytyi. Leo olisi voinut väittää nähneensä naisen jossain ennenkin, mutta ei kehdannut liittää lauseen jatkoksi perus iskurepliikkiä, vaikka eihän hän itse toki olisi sitä niin mieltänyt.\n"Sulla on kyllä kauniit lenkkeilymaisemat", tämä totesi ja viittasi naisen juoksutrikoisiin sekä ympärillä oleviin maisemiin. Vaatetuksesta hän oli päätellyt Sarahin olevan lenkillä.\nLeo oli itsekin yllättynyt, miten Kallassa asuessa hän oli oppinut nauttimaan luonnosta ja sen kauneudesta, väreistä ja tuoksuista.\nSarah R. 15.06.19 22:28\nSarah kaivoi juoksukenkiensä kantapäitä syvemmälle pehmeään hiekkaan ja mietti ottavansa kenkänsä pois saadakseen upotettua varpaansa hiekan lämpöön.\n"Hauska tutustua", latina vastasi tutkien miehen piirteitä hieman paremmin.\n"Ei paremmasta väliä", nainen sanoi hymähtäen.\n"Mun piti pysähtyä vaan tasailemaan hengitystä, mutta tähän taisin jäädä", Sarah paljasti eikä voinut estää pienen virneen leviämistä kasvoilleen.\n"Käytkö sä useinkin ihailemassa auringonlaskuja tyhjillä rannoilla, Leo?" nainen kysyi naurahtaen pienesti, murtaen jäykkyyttä heidän välillään edes hieman.\n"Istu toki seuraan, en mä pure", Sarah lisäsi hymähtäen itsekseen. Flirttailu tuli hieman turhan luonnollisesti pinnalle ja latina yritti keskittyä pitääkseen äänensävystään ylimääräisen leikkisyyden minimissään.\nHän ei kaivannut seuraavaa sydämensärkijää elämäänsä.\nLeo K. 15.06.19 22:37\n"Kiitos samoin. Mä en tunne Kallasta vielä paljoa porukkaa vaikka oonki asunu täällä jo jonku aikaa", Leo tunnusti haroen ennestään sekaista hiuspehkoaan. Toivottavasti naisparka ei säikähtänyt hänen räjähtänyttä olemustaan. Tuskin, koska olisi tämä jo varmasti kadonnut horisonttiin, jos niin olisi käynyt.\nSarah vaikutti jotenkin hyväntuuliselta, mutta silti vähän salaperäiseltä yhtä aikaa.\n"Tuskin siinä mitään isoa vahinkoa on käynyt, vaikka tauko venyy", mies virnisti hieman takaisin.\nLeon täytyi tosissaan miettiä, mitä vastaisi naisen seuraavaan kysymykseen, koska hän ei ollut itsekään varma kuinka usein päätyi rannalle ihastelemaan auringonlaskuja. Aika usein varmaan.\n"No tota.. Mun täytyy myöntää, että kyllä sitä aika usein huomaa löytävänsä ittensä rannalta. Nimenomaan tälleen ilta-aikaan."\nMies käveli naisen lähelle ja istahti sopivan matkan päähän rantahiekalle. Ajoasussa alkoi tulla kuuma, varsinkin kun auringon lämmittämä rantahiekka vielä hehkui lämpöä. Hän avasi ajotakkinsa ja riisui sen.\n"No, Sarah. Mitäs muuta teet, jos et siis pure tai lenkkeile luonnon helmassa? Sua on ainakin tainnut joku purra", mies osoitti ilmassa sormellaan kohti naisen huulta, jonka huomasi olevan rikki.\nSarah R. 15.06.19 22:51\nSarah seurasi sormien matkaa sotkuisten hiusten läpi ja hymyili. Leo vaikutti ihan mukavalta ihmiseltä ja naisen oli vaikea uskoa, etteikö toisen olisi helppo tutustua muihin.\n"Ei mitään maitohappoja pahempaa. Mutta ne lähtee sitten liikkeessä ja venyttelemällä", Sarah vastasi hymähtäen, hymy edelleen kasvojaan koristaen.\n"Tähän aikaan täällä ainakin on rauhallista. Ei ole kuumuutta pakoilevia ihmisiä tai auringonottajia", latina totesi.\nMeripihkan väriset silmät seurasivat Leon liikehdintää rantahiekalla mietteliäinä. Sarah pohti oliko järkevää antaa itsensä vain kertoa totuudenmukaisesti itsestään vaiko ei. Auburn oli Kallassa tunnettu talli ja jopa sellaiset, jotka eivät ratsastaneet, olivat ainakin kuulleet tallista.\nHiekan joukossa olleet sormet koskettivat arkaa alahuulta ja nainen kostutti kuivuneet huulensa antaakseen itselleen hetken lisää mietintäaikaa.\n"Horjahdin baarissa pari iltaa sitten, siitä tilanne lähti vähän vauhdilla käsistä ja päädyin lattian ja nyrkin väliin", Sarah lopulta paljasti ja irvisti aavistuksen.\n"Ei mitään sen vakavampaa."\n"Mutta juoksemisen ja baaritappeluiden lisäksi käyn töissä, tallilla ja kuntosalilla. Satunnaisesti myös ampumaradalla. Mitenkäs sä? Moottoripyöräilyn ja auringonlaskujen lisäksi siis", Sarah tutki Leon kasvoja kevyt hymy huulillaan.\nLeo K. 15.06.19 23:15\nSarah puhui asiaa. Leo oli alkanut nauttia myös rauhallisuudesta. Helsingissä ihmispaljous oli ollut hänelle arkipäivää, mutta nyt hän ei yhtään kaivannut sitä enää. Hän oli alkanut tosissaan pitää Kallasta - tai ehkä enemmänkin siitä rauhasta ja hiljaisuudesta. Ellei lasketa Kallan virallista juorumummoa Maijaa, joka viihtyy levittelemässä kuulemiaan juttuja kovaäänisesti kaupassa eteenpäin.\n"Siis mä en tiedä, mutta ei tällasia asioita osannu ennen arvostaa. Nyt ne näkee ihan eri valossa", mies tajusi kuulostaa todella henkevältä. Hyvä että kaksikko oli päässyt esittelyistä eteenpäin.\nLeon sisällä kuohahti, mutta hän onnistui hillitsemään itsensä. Kasvojen lihakset jännittyivät hieman. Mies ei voinut sietää naistenhakkaajia, eikä tässäkään ollut vielä selvinnyt edes, että kuka tappelun toinen osapuoli oli ollut. Olipa uhri kuka tahansa, vaaleahiuksinen oli valmis puolustamaan eikä hän voinut sille mitään.\n"Oho, oot toiminnan nainen tosissaan", Leo kuitenkin päätyi toteamaan saaden kasvonsa hieman rennommaksi.\n"Mä yritän kans joskus käydä töissä ja salilla. Tai siis töissä käyn kyllä joka arkipäivä. Lenkkeilen ja systeri raahaa joskus mukaansa tallille. Joskus kun ehdin, entisöin vanhaa jenkkiautoa", totesi Leo muina miehinä.\nSarah R. 15.06.19 23:23\nSarah nyökkäsi hitaasti. Hiljaisuudessa oli vain yksi huono puoli - silloin kuuli omat ajatuksensa liian selkeästi. Varsinkin viime aikoina latina oli täyttänyt mielellään hiljaisuuden äänillä, joiden keskellä oli mahdotonta keskittyä.\nNauru kaikui veden pinnalta Leon väittäessä häntä toiminnan naiseksi.\n"En mä siitä nyt niinkään tiedä, vaikka aika vähän mä taidan vain olla missään", latina paljasti virnistäen ja potki sitten kenkänsä pois jaloistaan. Saatuaan sukkansa pujotettua kenkiensä sisälle, Sarah toteutti mielitekonsa ja upotti varpaansa hiekan lämpöön.\n"Missä sä olet töissä?" kysymys oli viivyttelyä, sillä latina oli tajunnut purreensa syöttiin jo ennen, kuin se näytettiin hänelle.\n"Missä tallilla sun sisko käy?"\nLeo K. 15.06.19 23:33\nSarah vaikutti huolettomalta tai sitten tämä osasi näytellä todella hyvin. Nainen oli ensimmäinen ihminen pitkään aikaan, jota Leo ei osannut lukea kuin avointa kirjaa ja se teki tästä hyvin mielenkiintoisen persoonan. Tutustumisen arvoisen.\nHyväntuulinen nauru tarttui ja välillä oli ihan mukavaa jutustella rennosti rannalla yksinäisyyden sijaan.\n"Eli ei mun veikkaus niin pieleen menny", mies naurahti naisen paljastukselle.\nLeo kaivoi rantahiekasta vihreän ruohonkorren ja alkoi nyplätä sitä. Ei hermostuksissaan, vaan se nyt sattui olemaan tapa, että näpeissä piti aina olla jotain.\n"Mä korjaan autoja työkseni tossa Peltosen pajalla", mies paljasti. Leo halusi hieman leikitellä ja olla paljastamatta itsestään heti kaikkea. Vastahan kaksikko oli tavannut. "- Ja mitä systeriin tulee, se käy siellä jossain Sokan siskoksien hienolla kartanotallilla. Sillä on oma heppakin siellä", Leo jatkoi kertomista.\nLeon olisi tehnyt myös mieli kuoriutua hiostavasta ajopuvusta ja upottaa varpaat rantahiekkaan, mutta päätti yrittää kärsiä ettei säikäyttäisi juttukaveriaan pois. Sen sijaan hän jatkoi korren pyörittelyä kääntäen katseen kuitenkin naista kohti.\n"Entäs sä? Vähän tökeröä kysyä samat kysymykset takas, mutta koeta kestää", mies pohti ääneen hieman anteeksipyytävä ilme kasvoilla.\nSarah R. 15.06.19 23:54\n"No ei", Sarah myönsi virnuillen.\nKorjaan autoja sai latinan sydämen sykähtämään tahattomasti. Sata ja yksi asiaa, jotka liittyivät vähänkään Thomakseen, tukahduttivat naisen sekunniksi, pariksi. Ikävä puristi rintaa vielä sen jälkeenkin.\nLeo antoi uuden suunnan ajatuksille, kun Sarah kuuli epäilyksensä varmistettavan todeksi. Auburnin ote oli moniulotteinen ja melkein jokainen Kallalainen liittyi jollain tavoin Sokan siskoksiin.\nMeripihkan väriset silmät tutkivat tarkemmin Leon kasvonpiirteitä, etsien niistä yhtäläisyyksiä tuttuihin kasvoihin. Sarah ei peitellyt tutkivaa katsettaan juuri laisinkaan.\n"Vai niin. Siellä mä käyn myös, mulla on vuokrahevonen siellä", nainen kertoi ja paloi halusta kysyä toisen sukunimeä. Vaikka eihän se välttämättä olisi vastannut kysymyksiin, sillä latina ei tuntenut ihan jokaista yksityisenomistajaa.\nAiheiden välistä pujottelu tuntui silti liian houkuttelevalta ja Sarah jätti kysymyksensä kysymättä.\n"Ja olen töissä Krouvissa", nainen vastasi hymyillen. Jos toinen ei tietäisi mikä tai missä Krouvi oli, tämä saisi luvan selvittää.\n"Eikö sulle tuu kuuma tossa ajopuvussa?" kysymys karkasi ilmoille ennen, kuin Sarah ehti estellä.\n"Vai onko mulla vain juoksemisen jäljiltä jotenkin erityisen nihkeä olo, kun mulla on kuuma näinkin ohuessa varustuksessa?"\nLeo K. 16.06.19 0:08\nLeo hämmentyi hieman Sarahin tutkivasta ilmeestä, jota mies ei voinut olla sivuuttamatta. Hän oli melko varma, että nainen mietti täysin samaa asiaa, mutta kumpikaan ei kehdannut heittää kysymystä ilmoille.\n"Mä oon kyllä ihan ihmeissäni, ettei me olla koskaan törmätty. Muistaisin varmasti sut", mies pohti ääneen yrittäen edelleen keksiä vastausta kysymykseensä. Vielä tämä kuitenkin piti itseään jännityksessä.\n"Vai että Kallan paikallisessa. Joko oot moneltakin kylän puliukolta saanu treffikutsun?" vaaleahiuksinen naurahti vilpittömästi. "- Me siis ollaan systerin kans siellä muutaman kerran käyty yksillä ja yleensä paikalla on vaan paikalliset puliukot. Enkä mä ole sua kyllä sielläkään nähny" tämä jatkoi virne naamalla.\nBruneten seuraava kysymys sai Leon huokaisemaan helpotuksesta hiljaa oman päänsä sisällä. Hän saattoi saada vihdoin tekosyyn vähentää varustustaan.\n"Et uskokaan. Nää on aika tuulenpitävää materiaalia", mies totesi hieraisten ajohousujensa kangasta, kuin esitellen niiden ominaisuuksia.\nLeo nousi lupaa kysymättä rennosti ylös hiekalta ja pujottautui notkeasti ajohousuistaan pois. Onneksi hänellä oli päällihousujen alla farkut, eikä pitkät kalsarit, niinkuin oli ensin suunnitellut laittavansa. Nainen hänen vieressään ei vielä ollut kadonnut mihinkään, joten mies liittyi takaisin tämän seuraan istumaan hietikolle.\n"Syötkö makkaraa? Mulla ois repussa paketillinen?"\nSarah R. 16.06.19 0:18\nSarah virnisti toisen sanoille. Se oli vilpitön reaktio kehuihin, joiden kuulemisesta oli turhan pitkä aika.\n"Onko se paha vastaus, jos sekosin laskuissa jo ensimmäisen kuukauden aikana?" latina naurahti kevyesti ja pusersi aivonsa ylikierroksille. Sellainen pähkinä tuntui tervetulleelta häiriötekijältä, eikä nainen tiennyt olisiko joutanut kiittää toista salaisuuden pitkittämisestä vaiko ei.\n"Mä teen aika satunnaisia vuoroja, mutta kyllä mä olen siellä jo vuoden ollut töissä", Sarah paljasti ja yritti olla seuraamatta ihan niin kovin ajohousujen päätymistä rannan hiekalle. Farkut ja ajohousut tuntuivat ihan tappoyhdistelmältä, mutta ainakin ne suojaisivat kaatumisen varalta varmasti.\nLatina yritti muistella koska olisi viimeksi ollut moottoripyörän kyydissä, epäili, että siitä oli ainakin kaksi vuotta ellei enemmänkin.\n"Herranjumala, sitähän ollaan oikein varauduttu", Sarah nauroi ja tuijotti hetken Leon kasvoja mietteliäänä. Ehkä hän voisi luottaa toiseen sen verran, että uskaltaisi syödä Leon tarjoamia ruokia.\n"Makkara kuulostaa järkyttävän herkulliselta, mutta mistä me taiotaan hiillos tähän hätään?"\nTästähän oli kehittymässä mielenkiintoinen auringonlasku.\nLeo K. 16.06.19 0:29\nLeo hymähti hyväntuulisesti, sillä hänen arvaus oli osunut oikeaan. Toki puliukot yleensä pyytelivät treffeille kaikkia kylän kauniita naisia, ettei Sarah ollut varmasti ainut uhri.\n"No se ei nyt tullu yhtään yllätyksenä. Nuorena naisena pienessä kylässä ei oo varmasti helppoa", mies virnisti.\n"Oot ollu pidempään siellä töissä, ku mä asunu Kallassa", mies pohdiskeli ääneen ja melkein säikähti, että hänen muutostaankin alkoi olla jo aika pitkä aika ja edelleen maja löytyi siskon katon alta.\nIhana tuulenvire viilensi nihkeäksi hionnutta ihoa ja se sai Leon painamaan silmät ihan hetkeksi kiinni ja nauttimaan olotilasta. Kesä oli miehen mielestä mukava, mutta joku raja hellelukemissakin saisi olla. Siksi viilenevät illat olivat tämän mielestä parhaita.\n"No, mulla on yleensä aina makkarapaketti kaiken varalta jos vaikka pärrä jättää tielle", mies juksasi hieman naista ja katsoi, menikö se läpi.\n"Mut hyvä tosiaan jos sulle kelpaa lenkin keskellä vähän epäterveellisempi eväs. Nää kyllä joutuu syömään nyt kylmänä", Leo yritti pitää naamansa peruslukemilla, mutta pokka ei kauaa kasassa kestänyt, kun mies tyrskähti nauramaan. "No siis mun mielestä tässä ihan lähellä piti olla ihan nuotiopaikka, jos en väärin muista."\nSarah R. 16.06.19 0:41\n"En mä tiedä, sitä oppii tuntemaan ne vakioasiakkaat melko nopeasti. Tietää sitten jo, ettei ne ole ihan niin tosissaan, tai että niillä on vaimo kotona odottamassa jo", Sarah vastasi suupielet nykien aavistuksen.\n"Mä olin aluksi ihan umpisurkea baarimikko, mutta onneksi se on vain tekniikkalaji, johon auttaa harjoittelu", nainen kertoi ja antoi katseensa lipua takaisin taivaan värikirjoon. Järven tyyni pinta heijasti vastarannan puiden siluetit mustana punaista, oranssia ja violettia vasten.\n"Seuraavaksi mun pitää varmaan murehtia siitä, että miten pitkään tuo kyseinen makkarapaketti on odottanut sun pyörän hajoamista", Sarah huomautti virnistellen, tutkien Leon katsetta. Hän ei vieläkään keksinyt kehen tallilaisista yhdistäisi toisen parhaiten.\nMiehen nauru tarttui myös latinoon.\n"Pitänee siis siirtyä nuotiontekopuuhiin", nainen sanoi ja kaappasi kenkänsä viereltään käsiinsä. Vaatteiden pudistuksen jälkeen Sarah ja Leo lähtivät kävelemään rantaviivaa pitkin oletettuun grillipaikkaan.\nLämmin hiekka tuntui ihanalta paljaiden varpaiden alla.\n"Missä sä asuit ennen Kallaan muuttoa?" latina kysyi kävellessään verkkaiseen tahtiin Leon vierellä.\nLeo K. 16.06.19 0:53\n"Tiiätkö, mäkin olin ihan umpisurkea automekaanikko aluksi vaikkei uskoisi, joten samassa veneessä ollaan. Tekemällä oppii", Leo hymähti ja vilkaisi naista vierellään. Bruneten silmien väri muuttui illan hämärtyessä todella salamyhkäisen ja syvän sävyiseksi. Mies ei tunnistanut sävyä, mutta no, hän olikin mies eikä miesten tarvinnut osata sellaisia.\nMies iloitsi Sarahin lähtiessä juttuun mukaan. Nainen vaikuttikin alusta asti siltä, että Leon paska huumorintaju ei ehkä ajaisi tätä ihan heti pois.\n"Ööm.. Ostinkohan mä tän pyörän kaks vuotta sitten eikä tää oo vielä levinny", mies mietiskeli ja hieroi leikillään leukaansa.\nPieni hiljainen hetki laskeutui kaksikon ylle näiden kävellessä rantaviivaa pitkin. Leo melkein säpsähti naisen lopulta avatessa suunsa.\n"Mä asuin Helsingissä. Tein siellä töitä eräälle aika isolle merkkiliikkeelle", vaaleahiuksinen mies kertoi, mutta ei kertonut yhtään enempää kuin oli tarvis. Pieni salamyhkäisyys piti jännitystä uudessa tuttavuudessa yllä.\n"No, osaakos neiti tehdä tulta?" Leo heitti Sarahille haasteen nuotiopaikalle päästyään. Mies kuitenkin oli sen verran herrasmies, että kantoi jo puuta valmiiksi nuotion viereen.\nSarah R. 16.06.19 1:08\nSarah virnisti niin kovin, että huulta pakotti. Sormien pyyhkäistessä huulen pintaa, latina näki, että se värjäytyi hieman punaiseksi. Pitäisi siis tyytyä irvistelemään ja virnistelemään hieman vähemmän hetken aikaa.\n"Mä taidan odottaa, että sä syöt sun makkaran ensin siinä tapauksessa", nainen totesi määrätietoisesti.\n"Okei", Sarah vastasi ja vilkaisi vieressään kävelevää miestä uudemman kerran. Hänen pitäisi muistaa jarrutella jossain vaiheessa, toisen kanssa keskusteleminen tuntui aavistuksen liian helpolta. Latina tiesi nyt mitä helpoista keskusteluista seurasi.\n"Osaan, mutta kyllä mäkin jonkun tulentekovälineen tarvitsen. Sytkärin, tulitikun, tulukset..." Sarah vastasi naurahtaen.\n"Silmälasitkin voisi mennä jossain tapauksessa, jos aurinko paistaisi vielä", nainen jatkoi. Ei hän varmaankaan oikeasti osaisi sytyttää tulta kovinkaan haastavissa olosuhteissa.\n"Kohta sä kerrot, että sulta löytyy sytkäri ja makkaratikutkin valmiina repussa?"\nLeo K. 16.06.19 1:20\nKaiken kukkuraksi Sarah päätti epäillä Leoa myrkytysyrityksestä. Onneksi mies ei ollut kovinkaan tosikko ja olisi tämä itsekin tehnyt Sarahin tilanteessa samoin. Tuntematon mies ja epäilys kaksi vuotta vanhasta makkarapaketista.\n"No jos se saa sut vakuuttumaan, niin siinä tapauksessa", Leo tokaisi huvittuneesti määrätietoiselle naiselle. "- Mut kyllä mä nää Kabanossit kävin tänään Kallan paikallisesta kaupasta ostamassa", mies jatkoi vielä virnistäen ja toivoen, ettei kohta tulisi kivestä tai oksasta päähän.\n"Ai, mä kun luulin et se syttyy ajatuksen voimalla", mies lisäsi hieman pökköä pesään, mutta kyseessä ei ollut nuotio. Leo tunsi itsensä hyvin vapautuneeksi ja uskalsi olla oma itsensä. Kaikki eivät vain jaksaneet miehen läpänheittoa, mutta ainakin Sarah vaikutti vielä kestävän miehen jekut. Saa nähdä miten pitkään.\n"No itseasiassa nyt kun sen noin ilmaset, niin on mulla saattanu jäädä repun pohjalle yks sytkäri. Takeita sen toimivuudesta ei ole", Leo kaivoi sytyttimen repustaan ja heitti sen Sarahille.\nMies itse istahti nuotiopaikalla sijaitsevalle pöllistä tehdylle penkille ja otti mukavan asennon.\n"Ootko sä asunu koko ikäs Kallassa?" hän heitti pallon tulta tekevälle naiselle.\nSarah R. 16.06.19 12:05\n"No hyvä", Sarah vastasi nyökäten, kevyt virne huulillaan. Eikä hän nyt ihan tosissaan ajatellut miehen kantelevan mitään pilaantuneita elintarvikkeita ajoretkillään.\n"Mä alan epäillä sun erätaitoja ihan huolella kohta", latina tokaisi yrittäen pidellä turhan leveää virnettä poissa huuliltaan. Leon vitsailuiden myötä solmuiset ajatukset kaikesta muusta tuntui häviävän edes hieman taustamölyksi. Se tuntui äärimmäisen hyvältä.\nNäppärät sormet saivat heitetyn sytkärin ilmasta kiinni vaivattomasti.\n"Kokeillaan", nainen vastasi ja heilutti laitetta käsissään pari kertaa kokeilevasti, yrittäen saada sen sisällä olevan nesteen liikkeelle. Muutaman tuloksettoman kokeilun jälkeen oranssi liekki ilmestyi sytkärin päähän ja Sarah syötti sille Leon hakemia kuivia puita ruoaksi.\nIloinen tulen rätinä sai latinan virnistämään onnistuneesti.\n"Olen ja en. Muutin takaisin vuosi sitten, kun mun isoäiti loukkaantui. Sen piti olla vain parin kuukauden väliaikaisratkaisu, mutta täällä mä olen edelleenkin", Sarah kertoi ja katsahti Leon kasvoja hymyillen. Hän ojensi käytetyn sytkärin takaisin sen oikealle omistajalle.\n"Kiitos lainasta", ääni oli pehmeä.\nLeo K. 16.06.19 13:34\nLeo seurasi tarkkaavaisesti tulta tekevän naisen ilmeitä ja eleitä. Yleensä hän oli se herrasmies, joka teki tulen valmiiksi, mutta tällä kertaa hän halusi testata olisiko toisesta tekemään sitä.\n"Ethän sä mikään turha tyttö ole ollenkaan", mies virnisti Sarahille. "- Musta on kiva kun naisetkin osaa 'miehisiä' taitoja", hän jatkoi lempeästi näyttäen sormillaan lainausmerkkejä ilmassa miehisiä-sanan kohdalla.\n"Eli paluumuuttaja. Mikä sai sut jäämään Kallaan?" Leo kysyi uteliaana kohottaen asentoaan paremmaksi ja vastaanotti sytyttimen takaisin näppärästi. Tuli räiskyi leikkisästi nuotiossa ja se lämmitti mukavasti jo viilenevää kesäiltaa.\nLeo pohti hetken avaisiko hieman menneisyyttään vielä toistaiseksi melko mysteerinä pysyneelle naiselle. Toki tiesihän hän naisen työpaikan ja harrastukset, olihan sekin jo alku.\n"Mä tulin etsimään mun systeriä, jonka olemassaolon olen tienny vasta muutaman vuoden", hän mumahti katse liekkeihin lukkiutuneena. Leo oli edelleen hyvin onnellinen löytäessään siskonsa, koska vielä enemmän Helsingin elämää tärkeämpänä hän piti perhettä.\nSarah R. 16.06.19 13:59\nHyväntuulinen naurahdus nousi Sarahin huulille Leon vakuutellessa, ettei hän ollut mikään turha tyttö. Myös aseen puhdistaminen ja sillä ampuminen taisi lukeutua niihin "miehisiin" taitoihin, mutta latina ei ylpeillyt asialla. Leo tiesi jo, että hän osasi ampua, oli aivan turha hieroa sitä lisää miehen kasvoille.\n"En mä ole ihan niin hemmoteltu prinsessa, miltä saattaa vaikuttaa", Sarah myönsi virnuillen. Lenkkivaatteissa, hien jättämä kosteus ihollaan ja hiukset sotkuisina nainen ei toden totta ollut kovin kuninkaallisen näköinen sillä hetkellä.\n"Hevoset", nainen myönsi ja karvasteli sitten toisen syyn kohdalla hetken aikaa. Olisi kai ollut helpompaa jättää mainitsematta lisäsyyt, mutta Sarahilla oli tunne, että Leo saisi tietää sen aikanaan. Nyt, kun molemmat tiesivät, että heillä oli yhteinen tuttava.\n"Ja rakkaus. Hevoset taisi kyllä olla pysyvämpi syy tällä kertaa", latina lisäsi lopulta ja irvisti aavistuksen.\nLeon puhe siskostaan sai Sarahin jälleen miettimään. Toisen kasvot hehkuivat tulen valossa, auringonlaskun hävittyä jo horisonttiin.\n"Miten sä sait tietää sun siskon olemassaolosta?" latina kysyi, jättäen vieläkin toisen henkilöllisyysutelut äänettömiksi. Leo kertoisi, jos haluaisi.\nLeo K. 16.06.19 14:54\nLeo naurahti Sarahin prinsessa-kommentille.\n"Musta sä et kyllä vaikuta yhtään prinsessalta", tämä totesi ja hymyili. Toki eihän Leo tiennyt, millainen Sarah oikeasti oli ja voihan olla, että nainen vaikuttaa arjessa prinsessalta. Leolle oli tärkeää nähdä ihmisestä muutakin, kuin ulkonäkö. Vaikka baarissa ollessa miehet saattaa katsella hyvännäköisiä naisia, ei se kerro aina koko totuutta.\n"Kallan kohdalla nuo syyt taitaa olla aika yleisiä", mies totesi mietteliäästi ja mietti omaa siskoaan. Olihan Gabriellakin jäänyt Kallaan pysyvästi hevosten ja rakkauden tähden. Tällä hetkellä tosin hevoset olivat se syy.\n"Mutta ei ne oo ollenkaan huonoja vaihtoehtoja. Kalla muutenkin on ihan kiva pitäjä asua", mies hymähti ja ketjureaktiona irvisti myös hieman.\nSarah kysyi mieheltä juuri sen kysymyksen, mitä hän ehkä jopa pelkäsi, mutta itsepähän hän oli aloittanut aiheesta puhumisen.\n"Se on tosi pitkä stoori. Mä sain joitain vuosia sitten tietää olevani adoptoitu. Mun helpoimmat tiet selvittää oikeet vanhemmat ei tuottanu tulosta ja jouduin kaivelemaan kaks vuotta, ennenku sain tietää että systeri asuu Kallassa. Ensin mä olin ihan ihmeissäni, et miten joku tämmöseen kyläpahaseen muuttaa, mutta nyt mun käsitys on muuttunu ihan kokonaan", Leo selosti.\nMies nousi seisomaan ja lisäsi nuotioon pari kalikkaa lisää. Ei menisi enää kauaa, kun tuli alkaisi hiipua makkaranpaistoon sopivaksi hiillokseksi. Leo istahti takaisin alas ja asetteli kasvoilleen lempeän hymyn.\n"Joskus sitä luulee olevansa jotain, mitä ei oikeesti ole."\nSarah R. 16.06.19 15:18\n"Mä en tiedä pitäisikö mun loukkaantua, vai olla mielissäni sun kommentista", Sarah vitsaili ja virnisti hyväntahtoisesti.\n"Ehkä valitsen sen jälkimmäisen", nainen myöntyi kuitenkin nopeasti.\n"Niinhän ne taitaa. Ja kyllä mä myös pidän siitä, että mun isoäiti on lähellä", latina kertoi hymyillen ja katsoi hetken ajan tanssivia liekkejä. Vaikkei hänen suhteensa abuelaan ollut sillä hetkellä paras mahdollinen, niin toisen läheisyys oli silti toivottua.\nLeon kertomus sai Sarahin hiljenemään. Miehen äänestä kuului läpi asiat, joita tämä oli joutunut kokemaan totuutta selvittäessään, eikä latina kadehtinut tämän elämää. Meripihkan väriset silmät seurasivat tarkasti toisen liikehdintää nuotion ympärillä.\n"Varmasti aika shokki saada tietää sellainen asia itsestään. Mutta onneksi sun tutkinnat johdatteli sut lopulta oikealle tielle. Ja Kallaan", nainen lausui ja hymyili. Leo vaikutti sellaiselta ihmiseltä, jolla oli jalat melko tukevasti maassa. Sarah siirteli hiekkaa varpaillaan ja mietti halusiko tietää vielä lisää mysteerisesti samalla rannalle moottoripyöränsä kanssa eksyneestä miehestä.\n"Asutko sä nyt sun siskon luona, vai missä?"\nLeo K. 16.06.19 15:36\nLeo huokasi helpotuksesta, hän ehti jo säikähtää suututtaneensa naisen jo nyt.\n"Huh, mä jo ehdin säikähtää. En mä toki sitä tarkottanut, ettet sä ois kaunis, mutta taisitkin ymmärtää mitä mä tarkotin", mies naurahti hyväntahtoisesti nojaten samalla kyynärpäillä polviin.\nMies seurasi, miten lämpimästi Sarah mainitsi isoäitinsä, mutta ei kertonut mitään omista vanhemmistaan. Leo pelkäsi, että taustalla oli joku surullinen tarina, joten hän päätti jättää kysymättä asiasta.\n"Kiva et sä ajattelet noin."\nHän palasi kuitenkin ajattelemaan aikaa, kun hän ei tiennyt siskostaan yhtään mitään. Ja millainen hän oli ennen.\n"Mä oon kyllä onnellinen tästä lopputulemasta, enkä jaksa enää murehtia menneitä", Leo totesi vakavan naaman vaihtuessa lempeästi hymyyn. "- Ja kyllä, mä iso mies asun nolosti systerin nurkissa. En oo vielä löytäny kivaa kämppää itelleni", tämä jatkoi kertomustaan.\nSarah R. 16.06.19 16:00\n"Kyllä mä ymmärsin", Sarah vakuutteli vielä virnistellen.\n"Et sä ainakaan vielä anna mitään varoitusmerkkejä kahden vuoden makkarapaketin lisäksi, eli kyllä se taitaa olla vain hyvä, että eksyit tänne", latino vitsaili antaen kehonkielensä puhua virneen takaa rentoudestaan.\n"En mä ehkä muuten olisi jäänyt keskustelemaan hevosista ja auringonlaskuista sun kanssasi", nainen lisäsi naurahtaen kevyesti.\n"Eikä ole noloa asua oman siskonsa nurkissa. Varsinkaan tässä seurassa, sillä mä itse asun edelleen isoäitini talossa. Vaikka mä kyllä parannan omakuvaani sen verran, että mä olen muuttamassa sieltä omaan asuntoon ensi viikolla", Sarah kertoi ja mietti oliko kertonut asiasta vielä kenellekään muulle. Nainen oli menossa allekirjoittamaan vuokrasopimuksen huomenna ja ajatteli pääsevänsä muuttamaan jo ennen viikonloppua.\nSarah siirsi katseensa tyyneen järveen ja mietti miten ihanan lämpimältä vesi varmasti tuntuisi viilenevässä illassa. Iholla oleva hiki olisi ollut ihana huuhdella pois yöuinnilla, mutta varusteiden puuttuessa uinti sai jäädä vain haaveeksi.\n"Olisipa uikkarit mukana", Sarahin huulilta kuitenkin lipesi. Sanoja seurasi virnistys ja katse hakeutui takaisin Leon kasvoille.


Sähköpostiin ei toimi saapuva posti(elisan) saunalahden liittymällä | OmaYhteisö\nElisan sähköposteja 2 kpl samalla sopimuksella. Toinen toimii normaalisti ja toinenkin muuten kaikin puolin OK, mutta koneelle ei tule saapuvia posteja eikä lähettäjällä herjaa, että posti ei mene perille. Vika on jatkunut ainakin 2.4. 2014 alkaen ja jatkuu edelleen. Omaguru yritti selvittää, yli puoli tuntia paloi ilman mitään tulosta, koneeseen ei saatu yhteyttä. Lähettivät uuden salasanan, mutta ei auttanut.\nHelpsonin veijarit eivät onnistuneet yhtään paremmin, samat eväät molemmilla, eli tulemmeko kotikäynnille? En pyytänyt.\nElisan tekninen tuki palveli hyvin n. 15/4 ja kertoi jostakin olemassa olevasta viasta, joka korjaantuu. Ei ole korjaantunut vielä.\nAina kun yrittää vastaanottaa posteja, se kysyy salasanaa, ja aina sama vastaus.: salasana väärä, Sama tilanne vanhalla salasanalla ja saaduilla uusilla salasanoilla.\nOlemme aika pönttöjä koneen kanssa, mutta emme ole tehneet mitään muutoksia mihinkään.\nVastauksen tähän kysymykseen jakoi Ammattimies 28 toukokuu 2014, 13:40\nLaitoin sinulle yksityisviestiä asiasta! Selvitellään asia sitä kautta\nJos asetukset on samat molemissa sähköposteissa niin vika on silloin Elisalla. Odottele rauhassa jos se kävisi toimimaan vika voi olla viedä edelleen päällä Elisalla. Jos se ei käy toimimaan niin ota sitten yhteyttä Elisaan.


Lapti rakentaa 141 asuntoa Herttuankulmaan Turkuun - Koti - Aamuset\nOsassa asuntoja on myös lasitettu parveke. Kuva: Lapti Oy\n21.8.2019 11:55 Aamuset\nRakennukset nousevat asuinkortteliin, joka rajautuu Tukholmankatuun ja Nosturikatuun. Herttuankulman Trumpetti ja myöhemmin rakennettava Kornetti ovat kuin porttina uuteen merelliseen kaupunginosaan.\n– Herttuankulman Trumpetin ja Kornetin suunnittelussa lähtökohtana on laadukas ja vahva arkkitehtonisen identiteetin omaava rakentaminen. Alue palveluineen kehittyy koko ajan ja jo nyt kävelymatkan päästä löytyy ravintoloita, kahviloita, kuntosali, päiväkoteja ja koulu, kertoo Rakennusliike Lapti Länsi-Suomen aluejohtaja Kari Mäkelä.\n– Asunnot ovat hyvin varusteltuja, mutta järkevän hintaisia. Kaikissa asunnoissa on esimerkiksi vesikiertoinen lattialämmitys. Asunnot ovat helposti kalustettavia, valoisia ja toimivia. Osassa asuntoja on myös lasitettu parveke, kuvailee Rakennusliike Lapti Länsi-Suomen asuntomyyjä Sanna Yöntilä.


Valokuvaaja & Asiakkaat - Foto Bakery Oy\nThe Foto Baker\nSannan asiakkaat saavat asiakaspalvelua suurella A:lla, ja kuvatuotantoa suunnittelusta toteutukseen saakka - tietysti rautaisella ammattitaidolla.\nMediapalveluiden toteuttaja (KIP)\nThe Story Baker\nOn tarpeissanne sitten bränditarina, henkilöesittely tai somevideo - Juho laittaa kynän sauhuamaan ja mielikuvituksen laukkaamaan. Juho tuottaa ja ohjaa videotuotannot vankalla osaamisella.\nJuho toimii yhteistyössä Foto Bakeryn kanssa.\nThe Video Baker\nKun toiveissa on laadukas ja pysäyttävä yritysvideo, on Jessen aika astua kuvaan. Jesse taitaa tarinankerronnan salat ja rakentaa juuri teidän tarpeitanne täydellisesti palvelevan videon.\nJesse toimii yhteistyössä Foto Bakeryn kanssa.\nFoto Bakerylla on tyytyväisiä asiakkaita, eikä onnea kannata peittää - olen saanut toimia upeiden asiakkaiden kanssa.\nKiitos! Aivan mielettömän herkullisia kuvia! Tykkäsin kovasti sinun järjestelmällisestä ja rivakasta työtavastasi.\nKati Koskinen Konditoria Pink Lemon\nSannan kanssa työskentely on ollut mutkatonta ja kaikki asiat ovat hoituneet rautaisella ammattitaidolla, annamme vilpittömät suositukset Foto Bakery Oy:lle loistavasta työstä.\nMika Laakso T&G Nordic\nSanna otti yritykseni kotisivuille kuvat, ja hoiti koko homman ammattitaidolla. Kuvaus kauniina kesäpäivänä sujui hienosti ja Sannalla oli hyviä ideoita. Yhteistyömme oli vaivatonta ja olen todella tyytyväinen lopputulokseen. Suosittelen lämpimästi!\nTiina Ripatti Kunnon Nainen\nSuosittelen lämpimästi Sannaa henkilökuvaajana! Hänen lempeä, asiantunteva ja empaattinen ote sai tällaisen kamerapelkääjänkin rentoutumaan.\nSuosittelen lämpimästi Sannaa ja Fotobakeryä! Sanna on kuvannut henkilökuvia yrityksellemme ja olemmekin saaneet iloisia ja edustavia kuvia henkilöstöstämme erilaisiin käyttötarkoituksiin. Sanna on iloinen ja joustava ja saa kuvattavat rentoutumaan ja näyttämään parhaan puolen itsestään.\nPia Helenius Mediq Oy\nIso kiitos Fotobakery ja Sanna! ? Kuvaukset hoituivat sujuvasti ja ammattitaidolla\nElina Långström Eliot Siivouspalvelu\nSanna on luotettava, ystävällinen ja ideoiva valokuvaaja. Olen todella tyytyväinen saamaani palveluun ja valokuviin.\nJaana Syrjälä / Kurjenpuola\nKiitos Sannalle todella hyvin onnistuneista henkilökuvista!\nSitä saa mitä tilaa. Halusimme nettisivuillemme uutta ilmettä lisäämällä sinne yhteystietojen kanssa myös henkilöstön kuvat. Pyysimme Foto Bakeryn toteuttamaan toiveemme. Kuvauspäivä sujui ripeästi ja rennossa tunnelmassa. Olemme todella tyytyväisiä kuvauksen toteutukseen ja lopputulokseen. Kuvat tulivat nopeasti ja siten myös nettisivumme vauhdikkaasti paremmiksi - suosittelemme.\nJukka Vappula Managing Director, Oy Lautex Ab\nAsiakastyytyväisyys on erittäin tärkeää, ja oikeastaan koko toiminnan perusta! Foto Bakery pyrkii aina tuottamaan kuvaa asiakaslähtöisesti.\nPäämäärä on tehdä loistavia kuvia asiakkaalle - tarpeet ja toiveet 100% huomioon ottaen. Näistä periaatteista ei jousteta, ja ne ovat syy siihen, miksi Foto Bakery on olemassa - Sinua varten!


Myydään Kerrostalo 3 huonetta - Kokkola Keskusta Pitkänsillankatu 25 B - Etuovi.com 680971\nEtusivu > Kokkola > Keskusta > Kohde 680971\n3h, k, 62,5 m², 146 000 €\nKerrostalo, Kokkola, Keskusta, Pitkänsillankatu 25 B\nHei! Haluaisin lisätietoja kohteesta: Pitkänsillankatu 25 B, Keskusta, Kokkola (https://old.etuovi.com/kohde/680971).\nTo 29.10.2020 17:00-17:30\nKaunis, läpitalon oleva koti suositussa Kuparitalossa, aivan Kokkolan keskustassa Suntin rannalla. Kaksi makuuhuonetta, kodikas keittiö ja valoisa olohuone, kph ja sauna. Olohuoneesta käynti isolle lasitetulle parvekkeelle, josta upeat seitsemännen kerroksen näkymät yli kaupungin. Heti vapaa. Soitathan niin sovitaan esittelyaika.\n(Myyntihinta 143 520,07 € + Velkaosuus 2 479,93 €)\n2 336 € / m² Ohje\n1987 Liikenäyteikkunat. 1990 Parvekelasitukset. 1998 Porrashuoneet maalattu. 2004 Lukostot. 2009 Hissit uusittu. 2010 Viemäriputkistojen pinnoittaminen Tubus –menetelmällä, pohjaviemärit sukitettu. 2011 Liikesiiven patteritermostaattien, sulkutulppien, linjasäätö- ja sulkuventtiilien vaihto uuteen lämpöjohtoverkostossa. 2011 Liikesiiven ilmanvaihtokanavien- ja koneiden tarkistus, alipaineistus ja mekaaninen harjaus, päätelaitteiden puhdistus ja ilmamäärien säädöt. 2012 Lämmönjakokeskuksen saneeraus. 2012 Sakokaivojen uusiminen. 2012 Pyörävarastoon ja autohalliin uusittiin pumppukeskukset. 2012 Asuinkerrostalon ilmanvaihtokanavien ja –koneen alipaineistus ja puhdistus Air Power ilmakanavien puhdistuslaitteella sekä ilmamäärien säädöt. 2013 Liikesiiven II-kerroksen ikkunoiden uusiminen. 2014 A-rapun mittaritaulu uusittu. 2014 Pihakannen rakenteiden korjaus. 2015 A-rapun puoleisen katon uusiminen. 2015 Liikesiiven kellarikerroksen kosteusvauriokorjaukset. 2015-2016 Liikesiiven ilmanvaihdon saneeraus. 2017 A- ja B- rappukäytävän ovipuhelinjärjestelmä uusittu. 2017 Asuinkerrostalon julkisivujen puuosien kunnostus- ja huoltomaalaus sekä liikesiiven eteläpuoleisen päädyn puuosien huoltomaalaus. 2018 Taloyhtiön saunan peruskorjaus. 2019 Lämmitysjärjestelmään asennettu puhdistuslaite.. aiemmat osakkaat: sauna, kph, keittiö, pinnat\nPitkänsillankatu 25 B, Keskusta, Kokkola Kerrostalo, 3h, k 62,5 m², 146 000 €\nFI:680971, AI:1304751, CT:2020-05-28T13:17:54.036+03:00, MT:2020-10-23T17:09:37.136+03:00, PT:2020-05-28T13:17:54.029+03:00, OI:2568, DISI:700, CIC:Kipina_405666